text: Բրեյք դանս, բառացիորեն թարգմանած «կոտրատվող պար»։ Ծնունդ է առել ԱՄՆ-ում 1970-ականներին Նյու Յորքի Բրոնքս թաղամասում, որը հայտնի է, որպես Հիփ-Հոփ մշակույթի մեծագույն կենտրոններից մեկը, նաեւ ունի իր վատ համբավը՝ հանցագործական մեծ միավորումներով եւ փողոցային վտանգավոր կյանքով հանդերձ։ Այնտեղ է սկիզբ առել նաեւ Գրաֆֆիտին։ Բրեյք Դանսի առաջին ծիլերը դուրս են եկել ֆանք ոճի արքա Ջեյմս Բրաունի օգնությամբ, որի համերգների ընթացքում ելույթ էին ունենում առաջին բրեյք պարողները, այդ առաջին պարային խմբերից մեկը՝ «Electric Boogaloos» - Էլեքտրիկ Բուգալոս խումբն էր։ Սկզբնական ժամանակաշրջանում կար միայն մեկ ոճ՝ «Electric Boogie» - էլեքտրիկ բուգի, որով էլ հենց պայմանավորված էր վերոհիշյալ խմբի անունը։ Այսօրվա դրությամբ ամբողջ աշխարհում գոյություն ունեն հազարից ավելի կայացած բրեյք դանս խմբեր, իսկ սիրողական կերպ՝ տաս հազարից ավելի։ Ինչպես եւ որտեղ է ծնվել բրեյք դանսը Բրեյք դանսը իրենից ներկայացնում է ակրոբատիկ, բարդ պարային ոճ, որն ընդգրկել է համարյա բոլոր աշխարհին ծանոթ պարային տարրերը։ Այս պարաձեւը շատ նման է իր ակրոբատիկ բարդ կառուցվածքով Բրազիլական ազգային Կապուերա պարին, որը իր հերթին հանդիսանում է նաեւ որպես մարտարվեստ։ Այդ նմանությունը բացատրվում է նրանով, որ իրական բրեյք դանս պարային ոճը ստեղծվել է կապուերայից։ 1960-1970-ականներին, Նյու Յորքի ցածրախավ մասերում ապրող եւ գործող հանցագործ միությունները, որոնք ի դեպ հիմնականում սեւամորթ կամ լատինա-ամերիկացիներ էին, իրենց սեփական պաշտպանության կամ հանցագործական գործունեության համար անհրաժեշտ զինամթերքի պակասի պատճառով ուսանում եւ յուրացնում էին մարտարվեստներ, եւ ամենամատչելի ձեւը կապուերան էր։ Տեսնելով, որ կապուերան լի է գեղեցիկ եւ ակրոբատիկ շարժումներով, այն կիրառել են նաեւ դիսկոտեկտներում, որպես պարի միջոց։ Բրազիլացի Ջելոն Վիերան բացելով կապուերայի դպրոց Նյու Յորքում 70-ականներին դարձավ առաջին բրեյք դանս խմբերից մեկի՝ Rock Steady Crew-ի հիմնադիրը։ Հետզհետե ավելի պարային բնույթ ստանալով, այն ծնել է իր նմանակը պարային աշխարհում, որպես բրեյք դանս։ Այս պարի անվանումը հնարել է 1969 թվականին Հիփ-Հոփի պիոներ DJ Kool Herc-ը, նա դիսկոտեկներում ելույթ ունենալուց հայտարարել է ընդմիջումներ, (որոնք ի դեպ անգլերեն հնչում են որպես «break») որպեսզի պարողները մի քիչ հանգստանան եւ այդ ընթացքում դիտեն կապուերայանման անհատական կատարումներ, նա հայտարարում էր այդ ընդմիջումները՝ «b-boys go down» արտահայտությամբ, ինչն էլ դարձել է հետագայում բրեյք դանս պարողների անվանումը՝ b-boy։ Ստացվում էր ընդմիջման պար, այսինքն՝ break dance։ Որպես պարային ոճ այն տարբերվում էր այժմյան բրեյքից իր պարզությամբ եւ համեմատելիորեն հեշտ կառուցվածքով։ Բրեյքը սկսեց իր մեջ կիրառել տարբեր «ջազային» պարեր, այդպիսիք էին «Lockit!» («Poplocking») - Լոքիթը, որը ծնվել է Լոս-Անջելոսում եւ հետագա զարգացում ստացել «Լոս Անջելոս Լոքերս» բրեյք դանս խմբի շնորհիվ, կամ «Electric Boogaloo»- Էլեքթրիկ Բուգալո, որը սկիզբ է առել Նյու Յորքում եւ այլն։ Հետագա տարիների ընթացքում բրեյք դանսը բարդացավ, համալրեց նոր ու նոր էլեմենտներ, նույնիսկ ձեռք բերեց մի քանի ենթաոճ, բրեյքի զարգացումը շարունակվում է առ այսօր, օրինակ վերջին բարդագույն էլեմենտներից «Airtwist» - Էիրթվիստը, ստեղծվել է 2000 թվականին, Kujo մականունով պարողի կողմից, որը ներկայացնում է «Free Force Crew» - Ֆրի Ֆորս Քրյու պարային խումբը։ «Crew» - Քրյու՝ թիմ, խումբ. անձնակազմ. Այս բառով են հիմնականում բնորոշում բրեյք դանս կամ գրաֆֆիտի խմբերը։ Բրեյք դանսի զարգացմանը մեծ աջակցություն է ցուցաբերել Հերբի Հենկոկը, Աֆրիկա Բամբատա խումբը, Քուինսի Ջոնսը, Ջեյմս Բրաունը։ Նրանք նույնիսկ ունեն երգեր նվիրված այս պարաձեւին՝ Ջեյմս Բրաունի "Get on The Good Foot", "Soul Power", Աֆրիկա Բամբատայի "Planet Rock" ալբոմը, Հերբի Հենկոկի "Rock It!" ալբոմը. Հենց այս ստեղծագործություններն էլ դարձել են առաջին բրեյք դանս պարողներին ոգեւորող ռիթմերն ու պրոպագանդները։ 1980-ականներին ԱՄՆ-ում ստեղծվեց առաջին "Հիփ-Հոփ" ասոցիացիան, որն աջակցում էր բրեյք դանսի, գրաֆֆիտիի եւ դիջեյինգի զարգացմանը, ասոցիացիան կոչվում էր "Zulu Nation" - Զուլու Նեյշիոն։ Հենց այդ ասոցիացիան առաջինը կազմակերպեց բրեյք դանս մրցույթները, որոնք կոչվում են "Battle" - Բեթլ՝ մենամարտ։ Առաջին բեթլի չեմպիոններն էին՝ "Zulu Kings", "Rocksteady Crew", որոնց հետագա գործունեությունը ծնեց առաջին ֆիլմերը բրեյք դանսի մասին՝ "Break It!", "Beatstreet", "Wild Style"։ Բրեյք դանս պարողներին կարճ անվանում են b-boy - բի-բոյ-ներ, այսինքն՝ բրեյք-տղաներ, ինչու տղաներ, քանի որ հիմնականում այս պարով զբաղվում են արական սեռի ներկայացուցիչները, դա կապված է այս պարի ֆիզիկական բարդությունից, իսկ աղջիկները մուտք են գործել այս պարաոճ ոչ այնքան վաղուց, ավելի կոնկրետ 90-ականներին, չնայած, որ "բի-բոյ" անվանումը արդեն արմատացել էր այս ասպարեզի ներկայացուցիչների մեջ, աղջիկներին չնեղացրեցին եւ նրանց անվանում են բի-գըրլ, կամ ֆլայ-գըրլ, այսինքն՝ թռչող-աղջիկ։ 1980-ականներին բրեյք դանսը մեծ աջակցություն ստացավ պոպ-երաժշտության մեջ կիրառվելով, օրինակ Մայքլ Ջեքսոնի կողմից, որն իր տեսահոլովակներում եւ համերգներին օգտագործում էր բրեյք դանս պարեր։ Մայքլ Ջեքսոնը օգտագործում էր "վերին" բրեյքի էլեմենտներ ինչպիսիք են՝ "Քինգտատ", "Մունուոք" եւ հիմնականում "Լոքիթ" իր "հանրահայտ" շարժման մեջ, երբ մի ձեռքը պարզած էր վերեւ իսկ մյուսը...։) Բրեյք դանսի առաջին կողմնակիցներից էին նաեւ՝ MC Hammer, Ice T, Kool Moe D, Run DMC խմբերն ու կատարողները։ Բեթլներ (Battles) Բեթլ (Battle) - անգլերեն՝ մենամարտ, պայքար։ Այսպես են բնորոշվում բրեյք դանս մրցույթները։ Բեթլները հիմնականում տեղի են ունենում 2 բրեյք դանս խմբերի մեջ, նրանք այդ կերպ, մրցում են պարային վարպետության եւ խմբային ուժի մեջ։ Կան նաեւ երկու անհատ բի-բոյների մենամարտեր, որոնց անվանում են "Jam"-Ջեմ, քանի որ, այս մենամարտում բի-բոյները կատարում են ինչ կարող են, խառնելով ոճերն ու բրեյք էլեմենտները, ապա անվանումը բնորոշում է գործունեության "խառը" լինելը։ Ամեն տարի տեղի է ունենում միջազգային ամենահանրահայտ եւ ամենամասնագիտացված բրեյք դանս պայքարը, որը կոչվում է "Battle of the Year"(BOTY)-Տարվա պայքարը։ BOTY-ին մասնակցում են վիրտուոզ բրեյք դանս խմբերը եւ անհատ բի-բոյները, այս փառատոնը սկիզբ է առել Գերմանիայում, իսկ հիմա ամեն տարի տեղի է ունենում տարբեր երկրներում, ինչպես Օլիմպիական խաղերը միայն "Հիփ-Հոփ"-ի հյութի մեջ։ Բրեյք դանսի ենթաոճերը Բրեյք դանսը բաժանվում է 2 մոտեցման՝ ներքին եւ վերին։ Վերին բրեյք դանսն ավելի նման է պարի դասական մոտեցմանը, պարզ ասած՝ պարողը կանգնած է եւ կատարում է պարային շարժումներ։ Վերին բրեյք դանսը պարունակում է ճկուն, ալիքաձեւ, կտրուկ, ռոբոտային նաեւ մեկ-մեկ դասական ոճին հենվող շարժումներ։ Ներքին բրեյք դանսը հայտնի է իր բարդ ակրոբատիկ շարժումներով, որոնք հաճախ կատարվում են ոչ միայն ոտքերի վրա, այլ ձեռքերի, արմունկների, ծնկների, մեջքի եւ նույնիսկ գլխի վրա։ Ստորեւ մանրամասն կբացատրվի այս 2 մոտեցումների բոլոր ճյուղերը։ Վերին բրեյքդանս (Top Dance) Էլեքթրիկ Բուգի (Electric Boogie) Էլեքթրիկ Բուգին բրեյք դանսի առաջին ճյուղերից մեկն է, կարելի է ասել, որ այս ոճն է դարձրել բրեյք դանսը մեծ ժողովրդականություն վայելող։ Այս ոճը պարունակում է տարբեր տարրեր եւ պարային բանաձեւեր, որոնք հենված են պարողի ճկունության եւ դերասանական տաղանդի վրա։ Այս պարը պարունակում է ալիքաձեւ շարժումներ, կտրուկ շարժումներ։ Էլեքթրիկ Բուգի պարողը ասես զերծ լինի ոսկորներից, քանի որ, բավականին բարդ ճկուն շարժումները, դարձնում են մարմինը ասես էլաստիկ, առանց կոշտ հիմքերի։ Բոլոր "իրենց հարգող" բրեյք դանս խմբերն ունեն իրենց առնվազն մեկ, հատուկ "էլեքտրկ բուգի" պարող բի-բոյ։ Էլեքտրիկ բուգին պարունակում է հետեւյալ բանաձեւերը՝ Ռոբոտ - Ծանր "երկաթյա պարունակությամբ" շարժումներ, որոնք կատարվում են դանդաղ մարմնի առանձին մասերում, ասես կապված չեն իրար հետ, օրինակ՝ գլուխը թեքվում է աջ, իսկ մարմինը եւ օդի մեջ պահած ձեռքերը մնում են կատարյալ անշարժ, հետո ձեռքերն են շարժվում տվյալ ուղղությամբ, իսկ մնացածը անշարժ եւ այլն։ Այս շարժումներն արվում են դանդաղ, ասես կատարվում են ոչ թե օրգանական մարմնի կողմից, այլ մեխանիկական։ Փոփինգ - Տեսել եք արդյոք, թե ինչպես է պատրաստվում ադիբուդին (pop-corn), հենց այդպես էլ պարում են Փոփինգը։ Այս պարը աշխույժ, ռիթմիկ պար է, որը բաղկացած է հավասար ընմիջումներով կտրուկ շարժումներից, ասես պարողը մեծ օրգանական սիրտ լինի, որը կոնկրետ ժամանակ առ ժամանակ կտրուկ փոխում է մարմնի ինչ-որ մասի դիրքը։ Քինգտատ - Կամ "Արքաների պար", տեսել եք արդյոք Եգիպտական հուշարձանների որմնանկարները, որտեղ մարդիկ նկարված են յուրօրինակ տեսքով, ասես 2D, կողքից. հենց այդպես էլ պարում են Քինգտատը, ասես պարողը զուրկ է՝ մարդուն եւ ցանկացած ուրիշ գոյություն ունեցող օբյեկտին կամ սուբյեկտին բնորոշ տարածաչափական հատկանիշներից եւ երեւում է միայն կողքից, ավելի մաթեմատիկորեն ասած՝ x, y, z առանցքներից գործում են միայն x-ն ու y-ը։ Ստրոբ - Այս ձեւը Ռոբոտ-ի ավելի արագ մոտեցումն է եւ պայմանավորված է ծանր շարժումների փոխարեն, ավելի արագ, բայց նունապես կտրատվող շարժումներով, օրինակ՝ վերցնենք մի նորմալ ֆիլմ, որտեղ բի-բոյը կատարում է ճկուն, սահուն, ալիքաձեւ շարժումներ եւ այդ ֆիլմի ամեն երկրորդ կադրը ջնջենք, կստացվի, սլացիկ շարժում, բայց արագ կտրատվող, ասես ստրոբոսկոպի ներքո։ Կատարեք այս շարժումը իրականում, առանց ֆիլմի էֆֆեկտների, եւ ձեզ մոտ կստացվի Ստրոբ։ Բուգալո - Այս ձեւը կարելի է ասել, բոլոր վերը նշված ձեւերի միավորումն է, ավելացվում է միայն լայն կոնքի եւ ոտքերի շարժումներ, որը տալիս է պարին ''ջազային' թեթեւ տեսք։ Գլայդ - Այսինքն սլացիկ, ճկուն շարժումներ։ Այս բանաձեւը Էլեքտրիկ Բուգիի ամենատեխնիկապես դժվարն է, եւ պահանջում է երկար պարապմունքներ կատարյալ կիրառելու համար։ Հայտնի է Մայքլ Ջեքսոնի "Մունուոք" շարժումը, այսինքն լուսնային քայլվածք, պարողն ասես քայլում է առաջ, բայց շարժվում է հետ, այս շարժումը Գլայդի բազմաթիվ շարժումներից մեկն է։ Գլայդը կարելի է ասել պարային արվեստի սյուրռեալիզմն է, իսկ ընդհանրապես բրեյք դանսը՝ ագրեսիվ իմպրեսիոնիզմը։ Փոփ Լոքինգ կամ Լոքիտ (Poplockin, Lockit) Lock it - այսինքն "նայիր սա", ավելի ճիշտ "փակիր սա", բայց ուղղագրական խախտումով, բնականաբար սլենգի օգնությամբ։ Այս ոճը կարելի է ասել Ամերկյան հայրենասիրական ուղղվածություն ունի։ 19-րդ դարում, առաջին համաշխարհային պատերազմի տարիներին Ամերիկյան կառավարության կողմից թողարկված "Քեռի Սեմի" կերպարի հանրահայտ փոստեռի վրա նկարված է ամերիկյան դրոշի գույներով ցիլինդր գլխարկով "Քեռի Սեմը", որը մատնացույց անելով նայողին ասում է "Դու ինձ պետք ես, Ամերիկյան բանակում", շատ նման է Սովետական Միության հանրահայտ "А ты записался добровольцем?" փոստեռին։ Ինչեւէ այս պարը բնորոշվում է մատնացույց անելով տարբեր կողմեր, ասես պարողն ասում է "...եւ դու, եւ դու, եւ նա...", պարը ռիթմիկ է, եւ մեծ համբավ ուներ Վյետնամի պատերազմի ժամանակ, ամերիկյան զինվորների մոտ։ Ներքին բրեյքդանս (Styles) Այս բրեյք դանսի ոճը մեծ ֆիզիկական եւ ակրոբատիկ իմացության պահանջներ ունի, այն ֆիզիկապես դժվար է կատարվում եւ այդ պատճառով պահանջում է տարիների փորձ կատարյալ իմացության համար։ Ներքին բրեյք դանսը պարունակում է՝ մարտարվեստների, ակրոբատիկայի, բարդ ազգային պարերի տարրեր։ Հիմնականում բրեյք դանսը հանրահայտ է իր "ներքին" ոճի շնորհիվ, այն երիտասարդության մեջ զարգացնում է ոգու կայունությունը, ֆիզիկական տվյալները եւ համապատասխանում է երիտասարդական հետաքրքրություներին, զերծ պահելով նրանց անբարենպաստ ազդեցություններից, ինչպիսիք են՝ թմրանյութերը, ծխախոտը եւ այլն։ Ֆութվորք (Footwork) Այսինքն ոտքերի աշխատանք։ Ֆութվորք պարում են սկզբում, ասես տաքացնելով մկանները հետագա, բարդ շարժումների համար, առանց պարը կանգնեցնելու։ Պարը լինում է կանգնած վիճակում, հիմնականում ոտքերի արագ շարժումներով, այլ ձեւ անվանում են՝ "Ջանգլ", նաեւ ձեռքերով հենվելով գետնին, ոտքերի արագ շարժումներով մարմնի շուրջ, ասես պարողը "վազում է" տարբեր ուղղություններով միարժամանակ, այն էլ ձեռքերը գետնին հենած։ Փաուր Մուվզ (Power Moves) Այլ կերպ ասած "Ուժեղ շարժումներ", այս բրեյք դանսի բանաձեւը, բավականին դժվար է կատարվում, այն հիմնականում, ակրոբատիկ շարժումների վրա է հիմնված։ Ստորեւ նշված են հիմնական Փաուր Մուվզ-ի էլեմենտները։ Windmill - Մեջքի վրա, ոտքերը լայն բացած պտույտ, ոտքերի իներցիայի շնորհիվ, մեկ մեջքի, մեկ կրծքվանդակի վրա, առանց ոտքերը գետնին դնելու, թեթեւ հպելով գլուխը, ձեռքերը գտնվում են կրծքավանդակի վրա խաչված։ Mills - Նույն Windmill վարժությունը, միայն ձեռքերը ուղիղ սփռված են գետնին։ Backdrop - Լայն բացված ոտքերով, կանգնած վիճակից պտտվող ցատք մեջքի վրա, գետնին հպվում են միայն թիակները, եւ մեջքի կլորությունը զսպանակում է պարողին ընկնելուց եւ նա նորից ցատկում է դեպի կանգնած վիճակ։ Elbow Spin - Պտույտ արմունկի վրա, գետնին հպվում է միայն արմունկը, ոտքերը պարզած են վեր։ Flare - Այս վարժությունը մեզ քաջ ծանոթ է սպորտային մարմնամարզությունից, "դալասալ" անվանումով, "այծիկի" վրա կատարվող վարժությունը, միայն առանց "այծիկի", այլ գետնի վրա։ 90 - Մեկ ձեռքի վրա պտույտ, ոտքերը պարզած են դեպի վեր, պարողն ունի վերտիկալ դիրք։ 99 - Նույն 90 էլեմենտը, միայն հակառակ ձեռքի օգնությամբ ավելացնելով պտույտները։ 2000 - Նույն 90 էլեմենտը միայն պտտվող ձեռքին դրվում է մյուս ձեռքը։ Bananuero - Մարմինը վերտիկալ դիրքում ցատկում է ձեռքերի վրա տեղում, ոտքերով կատարելով օդի մեջ մկրատաձեւ շարժումներ։ Swipes - Պարողը հենվում է ձեռքերի վրա, երբ ոտքերը օդում են, այնուհանդերձ պտտելով իրանը ցատկում է ոտքերի վրա, ապա նույնապես պտտվելով ձեռքերի վրա, վեր բարձրացնելով ոտքերը։ Turtle - Հենված է ձեռքերով գետնին, մարմինը գտնվում է հորիզոնական վիճակում օդի մեջ, ոտքերը կիսածալած եւ թեթեւ բացած։ Ձեռքերը գտնվում են փորի մոտ եւ պտտում են իրանը, վերեւից տալով նրան ժամացույցի նման շարժում, միայն թե արագ։ Cricket - Նույն Turtle - ը միայն կատարվում է մեկ ձեռքով, ու ցատկոտելով այդ ձեռքի վրա։ Wolf - Նույն Turtle-ը միայն ոտքերը լայն բացած եւ ձեռքերը ձիգ պարզած, մարմինը ավելի վերեւ բարձրացնելով։ Muchmills - Մեզ արդեն ծանոթ Windmill վարժությունը, միայն "չափազանց" բարդեցված։ Նույն ձեւ պտույտը կատարվում է մեկ մեջքի թիակների, մեկ կրծքավանդակի վրա, միայն ձեռքերն արդեն ոչ թե խաչված են, այլ տակառանման բացված, ասես ինչ որ բան է գրկել, իսկ ոտքերի թաթերը խաչված։ Track - Մեկ ձեռքը հենված կոնքոսկրին ափով հպվում է գետնին, հենվում է նաեւ ճակատը, մյուս ձեռքը օդում է, ոտքերը լայն բացած վեր են բարձրացված եւ պտույտը կատարվում է ոտքերի իներցիայի եւ հենված ձեռքի շնորհիվ։ Headspin - Պտույտ գլխի վրա, ոտքերը բարձրացված են վեր, պտույտը տեղի է ունենում գետնին դրված ձեռքերով օգնելով եւ ոտքերի սպիրալաձեւ շարժումով։ Handglide - Նույն Track-ն է միայն առանց պտտելու, պտույտը տեղի է ունենում, նախորդ վարժության իներցիայի շնորհիվ։ Airtwist - Դեռեւս ամենաբարդ վարժությունն է, որին նայելիս ասում են, որ մարդու վրա չի ազդում երկրի ձգողական ուժը։ Հպվում են գետնին միայն ձեռքերը, ոտքերը պարզած են վեր եւ բացված, պտույտը տեղի է ունենում այսպես՝ սկզբից դրվում է մեկ ձեռքը, հաջորդաբար մյուսը, մարմինը պտտվում է դեպի դրված ձեռքը, մարմինը այդ ժամանակ գտնվում է քիչ ծռված դեպի կրծքավանդակ, ներս. Այնուհետեւ առաջին դրված ձեռքը հրելով մարմինը բարձրանում է վեր, նույնապես երկրորդ ձեռքը, մարմինը պտույտ է գործում օդում, այդ ժամանակ քիչ ծռված լինելով հակառակ կողմ, մեջքի կողմ եւ առաջին ձեռքը պտույտի վերջում նորից հպվում է գետնին, այնուհետեւ մյուսը եւ այլն։ Ֆրիզ կամ Փաուր Թրիքս (Power Tricks) Այսինքն "Ուժեղ ֆոկուսներ"։ Նաեւ այս ոճը անվանում են "Freeze" - Ֆրիզ, այսինքն՝ "Սառիր'", այս ձեւը բնորոշվում է ինչ որ բարդ, դիրքով սառելով, օրինակ՝ մեկ ձեռքի վրա կանգնած վիճակում մի քանի վայրկյան մնալը։ Փաուր Թրիքսերը շատ բազում են եւ շատ ազատ իրենց կառուցման մեջ, եւ արագ զարգանում են ու նորանոր ձեւեր ընդունում։ Փաուր Թրիքսերը կարող են մեկը մյուսի հետեւից տարբեր Ֆրիզեր լինել, ինչը դարձնում է այս ոճը շատ հետաքրքիր եւ տեսարժան։ Հղումներ Հոդվածը կազմվել է հայկական "M.A.D. Clan" հիփ-հոփ ասոցիացիայի օգնությամբ եւ "Mad Fore Crew" բրեյք դանս խմբի կողմից հատկացված տեղեկություններով եւ լուսանկարներով։ Պարեր Հիփ հոփ Պարային ոճեր Նյու Յորքի մշակույթ Երիտասարդական մշակույթ


source: wikipedia

text: Ապրիլի 19, տարվա 109-րդ (նահանջ տարիներին՝ 110-րդ ) օրն է։ Տարվա ավարտին մնում է 256 օր։ Դեպքեր 2005՝ Հռոմի 265-րդ պապ է ընտրվում Յոզեֆ Րաթցինգերը 2011 - Ֆիդել Կաստրոն հրաժարվում է 45 տարի զբաղեցրած պաշտոնից Ծնունդներ 1793 - Ֆերդինանդ I (Ավստրիա), Ավստրիայի կայսր (մ.1875) 1881 - Վալենտին Վոլկով,խորհրդային նկարիչ 1902 - Վենիամին Կավերին, ռուս գրող (մ. 1989) 1932 - Ֆեռնանդո Բոտերո, կոլումբիացի նկարիչ, քանդակագործ 1942 - Աբրահամ Տերյան, բանասեր, հայագետ 1960 - Արա Գեւորգյան, հայ երգահան, երաժիշտ 1965 - Նատալի Դեսսե, ֆրանսիացի երգչուհի (սոպրանո) 1969 - Ժուժա Պոլգար, հունգարացի, ապա ամերիկյան շախմատիստուհի 1971 - Արայիկ Խանդոյան, Արցախյան պատերազմի ազատամարտիկ, (մ.հոկտեմբերի 9, 2018) 1972 - Ռիվալդո, բրազիլացի ֆուտբոլիստ 1978 - Ջեյմս Ֆրանկո, ամերիկյան դերասան եւ պրոդյուսեր 1979 - Քեյթ Հադսոն, ամերիկացի դերասանուհի 1987 - Մարիա Շարապովա, ռուս թենիսիտուհի 1987 - Ջո Հարտ, անգլիացի ֆուտբոլիստ, դարպասապահ 1992 - Լուկա Անտեյ, իտալացի ֆուտբոլիստ, պաշտպան Մահեր 1588 - Պաոլո Վերոնեզե, նկարիչ 1728 - Հովհան-Թովմաս Յոսեֆովիչ, լեհահայ պատմագիր 1824 - Ջորջ Բայրոն, անգլա-շոտլանդացի բանաստեղծ 1882 - Չարլզ Դարվին, անգլիացի կենսաբան 1906 - Պիեռ Կյուրի, ֆրանսիացի ֆիզիկոս 1911 - Ալեքսանդր Մանթաշյանց, գործարար, մեկենաս 1958 - Հայկանուշ Դանիելյան, երգչուհի 2000 - Գրիգոր Խանջյան, նկարիչ 2002 - Գիորգի Մելիքիշվիլի, վրացի պատմաբան 2014 - Հրանտ Վարդանյան գործարար, բարերար Տոներ Վենեսուելա՝ Անկախության օր (1810) Սիերա Լեոնե՝ Հանրապետության օր (1971) Ծանոթագրություններ


source: CulturaX

text: Բացեք բաղձալի նոթատետրը եւ առաջիկա 3 օրվա համար կստանաք կախարդական հաղորդագրություն — ENTERTAINMENT BLOG Նոթատետր No1 Ձեր ուղերձը.«Ենթարկվեք կյանքին»:Դուք պետք է ընդունեք ձեր կյանքը եւ դադարեք դիմադրել ձեր սրտի իրական ցանկություններին։Հույսով ու քաջությամբ գնացեք ձեր կյանքին ընդառաջ։Պետք չէ վախենալ,քանի որ այժմ դուք ունեք մի մեծ հնարավորություն եւ գուցե միակը, որ լինեք այն, ինչ իրականում կաք:Քանի՞անգամ եք ներողություն խնդրել ինքներդ Ձեզանից նրա համար,որ ինչ-որ բան այն չեք արել:Իսկ որքան հաճախ եք խեղդվել այն հույսով,որ ինչ-որ անհավատալի բան տեղի կունենա եւ կցնցի ձեզ Անշուշտ,հոգու խորքում հասկանում եք,որ նման պարգեւ կարելի է ստանալ միայն ջանքեր գործադրելով։Բայց միեւնույն է,երբեմն հույս է առաջանում:Սակայն,ձեր հոգին գիտի,թե ինչ է Ձեզ պետք եւ ինչ եք ուզում անել Մեզանից յուրաքանչյուրը եկել է այս աշխարհ վայելելու կյանքը,այնպես որ արեք դա:Երբ դուք սկսեք շարժվել ձեր ուղղությամբ դուք գրեթե անմիջապես կտեսնեք թե ինչպես է ձեր կյանքը սկսում ընթանալ նոր վառ գույներով Նոթատետր No2 Ձեր ուղերձը.«Բարձրացրեք ինքնագնահատականը»:Դուք ոչ պակաս քան մեկ ուրիշը արժանի եք կյանքում լավագույնին:Ուշադրություն,հարգանք սեր եւ հաջողություն:Եկել է ամենահարմար պահը,որպեսզի ձեր գիտակցությունը ազատի այն սահմանափակումներից,որոնք խանգարում են ձեր երջանկությանը:Երբ մարդը ցածր ինքնագնահատական ունի,նա կարծես ինքն իրեն ասում է.«Վախենում եմ ճանաչել իմ իսկական եսը» Սա յուրօրինակ պաշտպանիչ հագուստ է,որը մարդուն հավաստիացնում է որ նա առանձնապես ոչ մի լավ բանի արժանի չէ դրա համար էլ նրան պետք չէ անհանգստանալ,որպեսզի ինչ-որ կերպ իրեն դրսեւորի:Սակայն կարեւոր է հասկանալ որ դա սովորական վախ է:»Ես արժանի եմ հաջողության սիրո եւ հարգանքի,ինչպես ցանկացած այլ մարդ Անընդհատ կրկնեք այս խոսքերը եւ որ ամենակարեւորն է հավատացեք դրանց։Եթե դուք արդեն սկսել եք ասել դա ապա ձեր կյանքը շուտով կփոխվի անհավատալի ձեւով Նոթատետր No3 Ձեր ուղերձը.«Կարգավորիր դիլատացիան»:Եթե ձեր անվճռականության կամ վախի պատճառով դուք հակված եք պարբերաբար հետաձգել ինչ-որ բան «հետո»-յին ապա այժմ ժամանակն է վերացնել այդ անօգուտ սովորությունը:Դժվար թե ցանկանաք հետաձգել բոլոր լավ բաները որոնք կարող են ձեզ հետ պատահել:Անհրաժեշտ է սկսել մեկ կոնկրետ խնդրի ամբողջական կատարում:Անհրաժեշտ է այն բերել տրամաբանական ավարտին:Աստիճանաբար դուք կսովորեք ավարտել բոլոր բաները միանգամից:Այս հմտության հետ միասին կգա կբարձրանա նաեւ վստահության մակարդակը Նոթատետր No4 Ձեր ուղերձը «Զբաղվեք սիրելի գործերով»:Այժմ ինչպես երբեք դուք պատրաստ եք սիրել:Բացի այդ Ձեզ դուր է գալիս տալ ձեր սերը:Ժամանակն է մաքրել ձեր միտքը բացասական մտքերից կաղապարներից,ազատվել մտավախություններից որոնք խանգարում են բացել ձեր սիրտը:Անցյալը պետք է թողնել անցյալում եւ եթե գիտեք,թե ինչպես կարելի է ձեռք բերել փորձ նրանից,թե ինչ է տեղի ունեցել ձեզ հետ ապա դուք չեք կարող նույն սխալը գործել:Տիեզերքը լսում է ձեր մտքերը ամեն պահ նույնիսկ այն ժամանակ երբ դուք կարծում եք որ դուք մենակ նրանց հետ:Նա հիշում է այն,ինչ մտածում եք եւ դուք սկսում եք տեսնել զուգադիպությունները:Եթե ձեր մտքերը ուղղված են վախի դուք չեք կարող հասնել ցանկալի արդյունքի Այնպես որ բացեք ձեր սիրտը նոր զգացմունքների հանդիպելու,պատկերացրեք ձեզ ձեր սիրուն արժանի անձի գրկում:


source: fineweb

text: Միջին հեռավորությունըԱրեգակից կազմում է 2,587079 ա. մ., առավելագույնը մոտենում է 2,3748 ա. մ. հեռավորության վրա եւ հեռանում 2,7993 ա. մ., իսկ Երկրի ուղեծրին Պոմոնա աստերոիդը նվազագույնը մոտենում է 1,3747 ա. մ. հեռավորության վրա[1]։ Արեգակի շուրջ մեկ ամբողջական պտույտ է կատարում 1519,89 երկրային օրվա ընթացքում, իր ուղեծրով շարժվելով միջինում 0,236859 աստիճան/օր արագությամբ։ Աստերոիդի ուղեծրի հարթությունը եւ խավարածրի հարթությունը իրար հետ կազմում են 5,53° անկյուն։


Փաստաթղթեր ՀՀ նախագահի հրամանագրերը Հանրային խորհուրդ ստեղծելու մասին Կարեւորելով Հայաստանի Հանրապետությունում հասարակական-քաղաքական երկխոսությունը խթանելու անհրաժեշտությունը եւ ղեկավարվելով Հայաստանի Հանրապետության Սահմանադրության 55-րդ հոդվածի 6-րդ կետով՝ ո ր ո շ ու մ ե մ. 1.Ստեղծել Հանրային խորհուրդ՝ խորհրդակցական մարմնի կարգավիճակով: 2.Հանրային խորհրդի կազմավորման աշխատանքները համակարգելու նպատակով ստեղծել հանձնախումբ՝ համաձայն հավելվածի: 3.Հանձնախմբին՝ եռամսյա ժամկետում՝ 1)ձեւավորել աշխատանքային խմբեր ընդդիմության եւ իշխանության մաս կազմող քաղաքական ուժերի եւ քաղաքացիական հասարակության ներկայացուցիչների մասնակցությամբ՝ ապահովելով բոլոր շահագրգիռ կողմերի մասնակցությունը Հանրային խորհրդի կազմավորման գործընթացին. 2)հաշվի առնելով առկա մոտեցումները՝ Հայաստանի Հանրապետության Նախագահին առաջարկություններ ներկայացնել Հանրային խորհրդի կազմի եւ կանոնադրության վերաբերյալ: 4.Հայաստանի Հանրապետության Նախագահի խորհրդական Գառնիկ ԻՍԱՂՈՒԼՅԱՆԻՆ եւ Հայաստանի Հանրապետության Նախագահի օգնական Սեւակ ԼԱԼԱՅԱՆԻՆ՝ ապահովել հանձնախմբի բնականոն գործունեությունը: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2008թ. Հունիսի 12 Երեւան


text: Վիլլանովյան մշակույթ Վիլլանովյան մշակույթ, վաղ երկաթի դարաշրշանի հնագիտ. մշակույթ Հյուսիսային Իտալիայում (մ. թ. ա. IX—VI դդ.)։ Անվանվել է Վիլլանովա գյուղի (Բոլոնիայի մոտ) անունով, որտեղ 1853—1855 թվականներին հայտնաբերվել են Վիլլանովյան մշակույթին բնորոշ հորակերպ դամբարաններ՝ դիակիզված թաղումներով։ Երկրաչափական նախշերով դիանոթներն ունեն։ Տարբերակվում են Վիլլանովյան մշակույթի 4 փուլ, որոնց հիման վրա հետազոտվում են բրոնզե առարկաների պատրաստման տեխնիկայի աստիճանական կատարելագործումը, երկաթի կիրառման աճը։ Վիլլանովյան մշակույթի ցեղերի հասարակարգը բնութագրվում է տոհմական հարաբերությունների քայքայմամբ, գույքային շերտավորման խորացմամբ, նահապետական ստրկության առկայությամբ։ Վիլլանովյան մշակույթի կրողների հարցը վերշնականապես պարզված չէ (ենթադրվում է, որ դրանք եղել են ումբրերը)։ |Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից։|


Documents Decrees of the President of RA Օ. ԳԱՍՊԱՐՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԶԻՆՎԱԾ ՈՒԺԵՐԻ ԳԼԽԱՎՈՐ ՇՏԱԲԻ ՊԵՏԻ ԱՌԱՋԻՆ ՏԵՂԱԿԱԼ ՆՇԱՆԱԿԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 12-րդ կետով եւ հիմք ընդունելով «Զինվորական ծառայություն անցնելու մասին» Հայաստանի Հանրապետության օրենքի 17-րդ հոդվածի 1-ին մասի 1-ին կետը` ո ր ո շ ու մ ե մ. Գեներալ-մայոր Օնիկ ԳԱՍՊԱՐՅԱՆԻՆ նշանակել Հայաստանի Հանրապետության զինված ուժերի գլխավոր շտաբի պետի առաջին տեղակալ` ազատելով նրան Հայաստանի Հանրապետության զինված ուժերի գլխավոր շտաբի պետի տեղակալի պաշտոնից: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Հունիսի 15 Երեւան ՆՀ- 483-Ա


ՖԻՆԱՆՍԱԿԱՆ ՇՈՒԿԱՆԵՐԻ ԴԵՊԱՐՏԱՄԵՆՏ Վերադարձ Արման Մուշեղի Փոթիկյան Ծննդյան տարեթիվ 29.06.1977 Կրթություն 1994-1999թթ. Երեւանի պետական ժողովրդական տնտեսության ինստիտուտ, «Արդյունաբերության էկոնոմիկա, կազմակերպում եւ պլանավորում» 2017-2018թթ. Կոլումբիայի Համալսարան, Բիզնես Դպրոց, «Գործադիր Մենեջմենտ» 12.2019թ.-ից առ այսօր Ֆինանսական շուկաների դեպարտամենտի տնօրեն, գործադիր կոմիտեի անդամ, ՀՀ կենտրոնական բանկ 2016-2019թթ. Վարչության պետ, Ֆինանսական վարչություն, ՀՀ կենտրոնական բանկ 2012-2016 թթ.\t Վարչության պետի տեղակալ, Ֆինանսական վարչություն, ՀՀ կենտրոնական բանկ 2005-2012 թթ. Բաժնի պետ, Դրամավարկային քաղաքականության գործառնությունների բաժին, Ֆինանսական վարչություն, ՀՀ կենտրոնական բանկ 2004-2005թթ. Բաժնի պետ, Արժութային գործառնությունների բաժին, Ֆինանսական շուկաներում գործառնությունների վարչություն, ՀՀ կենտրոնական բանկ 1999-2004 թթ. Մասնագետ, ավագ դիլեր, Արժութային գործառնությունների բաժին, Ֆինանսական շուկաներում գործառնությունների վարչություն, ՀՀ կենտրոնական բանկ


2009 թվականի սեպտեմբերի 30-ին Նովրուզը ներառվել է ՅՈւՆԵՍԿՕ-ի ոչ նյութական մշակութային ժառանգության ցանկում: Իսկ 2010 թ. փետրվարի 23-ին՝ մարտի 21-ը ՄԱԿ-ի կողմից հայտարարվել է Նովրուզի Միջազգային օր:


Փաստաթղթեր ՀՀ նախագահի հրամանագրերը 23.03.2017 Ա. ՀԱՐՈՒԹՅՈՒՆՅԱՆԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԶԻՆՎՈՐԱԿԱՆ ԴԱՏԱԽԱԶ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ԴԱՏԱԽԱԶԻ ՏԵՂԱԿԱԼԻ ՊԱՇՏՈՆԻՑ ԱԶԱՏԵԼՈՒ ՄԱՍԻՆ 23.03.2017 Օ. ԵՍԱՅԱՆԻՆ ԱՆԿԱԽ ՊԵՏՈՒԹՅՈՒՆՆԵՐԻ ՀԱՄԱԳՈՐԾԱԿՑՈՒԹՅԱՆ ԿԱՆՈՆԱԴՐԱԿԱՆ ԵՎ ԱՅԼ ՄԱՐՄԻՆՆԵՐՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄՇՏԱԿԱՆ ԼԻԱԶՈՐ ՆԵՐԿԱՅԱՑՈՒՑԻՉ ՆՇԱՆԱԿԵԼՈՒ ՄԱՍԻՆ 23.03.2017 Ա. ԽԱՉԱՏՐՅԱՆԻՆ ԱՆԿԱԽ ՊԵՏՈՒԹՅՈՒՆՆԵՐԻ ՀԱՄԱԳՈՐԾԱԿՑՈՒԹՅԱՆ ԿԱՆՈՆԱԴՐԱԿԱՆ ԵՎ ԱՅԼ ՄԱՐՄԻՆՆԵՐՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄՇՏԱԿԱՆ ԼԻԱԶՈՐ ՆԵՐԿԱՅԱՑՈՒՑՉԻ ՊԱՇՏՈՆԻՑ ԱԶԱՏԵԼՈՒ ՄԱՍԻՆ 23.03.2017 Օ. ԵՍԱՅԱՆԻՆ ԲԵԼԱՌՈՒՍԻ ՀԱՆՐԱՊԵՏՈՒԹՅՈՒՆՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱԿԱՐԳ ԵՎ ԼԻԱԶՈՐ ԴԵՍՊԱՆ ՆՇԱՆԱԿԵԼՈՒ ՄԱՍԻՆ 23.03.2017 Ա. ԽԱՉԱՏՐՅԱՆԻՆ ԲԵԼԱՌՈՒՍԻ ՀԱՆՐԱՊԵՏՈՒԹՅՈՒՆՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՏԱԿԱՐԳ ԵՎ ԼԻԱԶՈՐ ԴԵՍՊԱՆԻ ՊԱՇՏՈՆԻՑ ԱԶԱՏԵԼՈՒ ՄԱՍԻՆ


text: Եվրամիությունը բացում է ազատ երթեւեկի ճանապարհն Ուկրաինայի ու Վրաստանի համար | Orer News Site Եվրամիությունը բացում է ազատ երթեւեկի ճանապարհն Ուկրաինայի ու Վրաստանի համար 08 դեկտեմբերի, 2016 | 14:54 Այսօր ի վերջո Եվրամիությունը որոշում կայացրեց առանց մուտքի արտոնության` վիզայի, երթեւեկության իրավունք տրամադրել ՈՒկրաինայի ու Վրաստանի քաղաքացիներին։ Մի կողմից, դրա ձգձգումը դժգոհություն էր առաջացրել Մոսկվայից հեռանալու ճիգեր գործադրող այս պետություններում, մյուս կողմից, Եվրամիության ղեկավարներն հեշտությամբ չէին կարող նման որոշում կայացնել` նախորդ տարի Մերձավոր Արեւելքից ու Աֆրիկայից ավելի քան մեկ միլիոն փախստականների Եվրոպա մուտք գործելուց հետո ձեւավորված ճգնաժամի պայմաններում։ Այսօրվա որոշումն առաջին քայլն է, այն դեռեւս պետք է պաշտոնապես հաստատվի կառույցի անդամ բոլոր պետությունների ու Եվրամիության խորհրդարանի կողմից։ Վրաստանի 3.7 միլիոն բնակչությունն այնպիսի մեծ տագնապ չէր առաջացնում Եվրամիության պաշտոնյաների շրջանում, ինչպես մոտ 45 միլիոնանոց ՈՒկրաինան, որը ոչ միայն աշխարհագրականորեն մոտ է Եվրամիությանը, այլ նաեւ հակամարտության մեջ է Ռուսաստանի հետ։ Ուստի, որոշման մեջ դրույթ կա, համաձայն որի Եվրահանձնաժողովը կամ առանձին անդամ պետություններ արագորեն կկասեցնեն արտոնությունն ինն ամսով, եթե կտուկ աճի Եվրամիությունում քաղաքական ապաստան ստանալու ՈՒկրաինայի կամ Վրաստանի քաղաքացիների դիմումների քանակը, կամ շատ լինեն այդ երկրների քաղաքացիների կողմից մուտքի պայմանների ու մնալու ժամանակի խախտումները։ Այսօր, երկարաձգված մեկ այլ որոշմամբ հեշտացվել է նաեւ Թուրքիայի քաղաքացիների մուտքը Եվրամիություն, ի պատասխան կառույցը պահանջել է Թուրքիայից արգելափակել փախստականների մուտքը եվրամիություն իր տարածքի միջոցով։


text: Աշխարհի ժողովուրդների 20-րդ դարի ու ժամանակակից երաժշտության դաշնամուրային համերգաշարը կշարունակվի ֆրանսիական երաժշտությամբ։ Ապրիլի 30-ին Կամերային երաժշտության տանը նախատեսված համերգի ընթացքում երիտասարդ դաշնակահար Հայկ Մելիքյանը կկատարի 20-րդ դարի ու ժամանակակից ֆրանսիացի կոմպոզիտորների դաշնամուրային ստեղծագործություններ։ Դաշնամուրային համերգաշարի այս նախագիծը հեղինակել է հենց Հայկ Մելիքյանը ու կյանքի կոչել 2009-ի հոկտեմբերից, երբ առաջին համերգում ներառեց ռուս կոմպոզիտորների ստեղծագործություններ։ - «Նախագծի ընթացքում հնչած երաժշտությունը համամարդկային է, քանի որ այն ներառում է տարբեր ազգերի ու տարբեր ժամանակահատվածների, հայ ունկնդրին հայտնի ու անհայտ կոմպոզիտորների ստեղծագործություններ», - ասում է Հայկը։ Երիտասարդ դաշնակահարն իր այս նախագծով նպատակ ունի մի քանի տարում հայ ունկնդրին ծանոթացնեն 20-րդ դարի տարբեր ազգերի հայտնի կոմպոզիտորների դաշնամուրային երաժշտությանը: Առաջիկայում համերգներում կընդգրկվի իտալական, ճապոնական , վիետնամական, իսրայելական երաժշտություն: Նախագիծը կշարունակվի դեռ մի քանի տարի։ Հայկ մելիքյանը մտադիր է հանդես գալ նաեւ 20-րդ դարի ու ժամանակակից հայ կոմպոզիտորների դաշնամուրային ստեղծագործություններով։ Ի դեպ, Հայկն ուրախությամբ փաստում է, որ այսօր իր լսարանում հատկապես շատ են երիտասարդները։ Իսկ իր մասին պատմելիս` նշում է, որ «խենթ է»։ Դրա ապացույցներից է նաեւ այն, որ Հայկ Մելիքյանի համերգները սովորաբար ավարտվում են իմպրովիզացիաներով, որոնք առաջարկում է հանդիսատեսը:


AL3410 Վարձով 3 սենյականոց բնակարան Ագաթանգեղոս փողոց, Ռոսսիա կ / թ մոտ


Ամենաահավորն այն էր, որ նիստը վարող քաղաքապետը ծիծաղում էր Անահիտ Բախշյանի հասցեին հնչած վիրավորանքները լսելով, սա խայտառակություն է. իրավապաշտպանները՝ ավագանու երեկվա նիստի մասին | Ֆակտոր տեղեկատվական կենտրոն Ամենաահավորն այն էր, որ նիստը վարող քաղաքապետը ծիծաղում էր Անահիտ Բախշյանի հասցեին հնչած վիրավորանքները լսելով, սա խայտառակություն է. իրավապաշտպանները՝ ավագանու երեկվա նիստի մասին 13.09.2017 | 18:36 Երեւանի ավագանու երեկվա նիստն աննախադեպ էր՝ հնչած վիրավորանքների առատությամբ։ Մասնավորապես Հանրապետական խմբակցության անդամ Արմեն Սահակյանը «պարոն Բախշյան»-ով եւ «Անո»-ով դիմեց «Ելք» խմբակցության անդամ Անահիտ Բախշյանին, իսկ «Ելքի» ներկայացուցիչ Անի խաչատրյանն էլ ՝ սպառնաց երկու մատով խեղդել Հանրապետական ավագանուն։ Կատարվածի շուրջ Factor.am-ը ներկայացնում է իրավապաշտպանների եւ փաստաբանների գնահատականը։ Հայաստանի Հելսինկյան կոմիտեի նախագահ, իրավապաշտպան Ավետիք Իշխանյանը ցավով արձանագրեց, որ կատարվածը հայաստանյան քաղաքական մշակույթն է արտացոլում եւ առաջին դեպքը չէ. «Եթե համեմատենք քաղաքակիրթ երկրների հետ, նման դեպք ոչ թե չէր կարող տեղի ունենալ, այլ նման պատգամավորներ կամ ավագանիներ չէին ընտրվի, բայց Հայաստանում իշխանության հիմնական հենարանը հենց նման մարդիկ են, իրենց շնորհիվ է իշխանությունը ձեւավորվում, ուստի նման մարդիկ երբեք չեն պատժվի եւ թքած ունեն հասարակական կարծիքի վրա»,- ասաց Ավետիք Իշխանյանը։ Իրավապաշտպան Ժաննա Ալեքսանյանի գնահատմամբ՝ երեկվա դեպքը ոչ այլ ինչ է, եթե ոչ խուլիգանություն. «Եվ ամենաահավորն այն է, որ նիստը վարող քաղաքապետը ծիծաղում էր Անահիտ Բախշյանի հասցեին հնչած վիրավորանքը լսելուց հետո։ Սա խայտառակ վարք է, եւ ճիշտ կլիներ, որ Անահիտ Բախշյանը դիմեր դատարան»,- նկատեց իրավապաշտպանը։ Փաստաբան Երվանդ Վարոսյանն էլ «ցավ է ապրում», որ պետական կառույցները նման վիճակում են գտնվում, եւ հավելում, որ տեսագրությունը դիտելուց հետո իր մոտ հարց է ծագել. «Արդյոք անհրաժե՞շտ է առհասարակ, որ նման կառույց գործի. հասկանալի է, որ այն ձեւական կառույց է, բայց գոնե կարելի էր աշխատանքի իմիտացիա ստեղծել»,- ասաց փաստաբանը։ Փաստաբան Մուշեղ Շուշանյանի կարծիքով էլ զարմանալի ոչինչ չկա այդ միջադեպի հետ կապվածԼ: «Որովհետեւ թե՛ համապետական, թե՛ ՏԻՄ ընտրությունները այնպես են կազմակերպվում, որ ժողովրդի իրական ընտրյալները չեն ընտրվում. կասկածելի անցյալ ու քրեական ներկա ունեցող անձինք են ավագանիում ու ԱԺ-ում հայտնվում»,- նկատեց փաստաբանը՝ հավելելով, թե վերջիններս էլ «ռեժիմի հենարանն են հանդիսանում»։ Ադրբեջանի ՊՆ-ն հրապարակել է խոշոր զորավարժության ամփոփիչ տեսանյութեր. չի բացառվում, որ այն անցկացվել է հենց «հարձակողական» սցենարով. razm.info


Այս թեմայով Տեսանյութ. Զարուհի Փոստանջյանը ներխուժել է Տարոն Մարգարյանի ավտոպարկ ԱԱ 2018. առաջին խաղերի ամենագեղեցիկ երկրպագուհիները (ֆոտոշարք) ԱԱ 2018. առաջին խաղերի ամենասեքսուալ երկրպագուհիները (Ֆոտոշարք) «Դոն Պիպո»-ի քրգործով ձերբակալվել են եւս 4 անձինք՝ ՌԴ քաղաքացիներ. ԱԱԾ ԱԱԾ-ն հրապարակել է Մանվել Գրիգորյանի առանձնատան խուզարկության տեսանյութը


Ստացված է «https://hy.wikipedia.org/w/index.php?title=Սանտա_Մարիա_դել_Չեդրո&oldid=5260262» էջից


text: Փետրվար (լատիներեն՝ Februārius mēnsis «Ֆեբրուուսի ամիս»), տարվա երկրորդ ամիսն է, իր հռոմեական Febriaius անունն ստացել է լատիներեն februum բառից, որը նշանակում է «մաքրում» եւ կապված է այդ ամսում կատարվող հռոմեացիների Februa մաքրագործության արարողության հետ։ Մեր թվարկությունից 56 տարի առաջ Հուլիոս Կեսարի հրամանով կատարված օրացույցի բարեփոխումից հետո փետրվարը դարձավ երկրորդ ամիսը եւ ուներ 29 օր։ Հետագայում ամիսներից մեկը ի պատիվ Հուլիոս Կեսարի կոչվեց Հուլիս, իսկ դրան հաջորդող օգոստոս ամիսն էլ՝ Օգոստոս կայսեր պատվին։ Բայց օգոստոսն ուներ միայն 30 օր, իսկ հուլիսը՝ 31։ Մի բան, որ ընդգծում էր Կեսարի գերազանցությունը Օգոստոս կայսեր նկատմամբ։ Որոշվեց օգոստոս ամսվա օրերի թվին ավելացնել մեկ օր եւ այդ օրը վերցրեցին փետրվարից։ Այսպիսով փետրվար ամսին, որը կապված էր հռոմեական չար աստծո անվան հետ, մնաց 28 օր։ Միայն նահանջ տարին է մեկ օրով ավելանում եւ դառնում 29 օր։ Փետրվարը հայկական տոմարում համընկնում է մեհեկան ամսվա հետ։ Այդ ամսին մեծ տոնախմբություն էր կատարվում ի պատիվ Միհրի, որը զրադաշտական աստված էր։ Նա մարմնավորում էր արեգակը եւ կրակը։ Միհրի պաշտամունքը իր ժամանակին եղել է հեթանոսական Հայաստանում։ Միհրին նվիրված տաճարները կոչվում էին մեհյան, որից էլ առաջացել է մեհեկան անունը։ Փետրվար ամսին նշվող տոներ Շրի Լանկայի անկախության օրը՝ փետրվարի 4-ին։ Ամուսնության համաշխարհային օրը՝ երկրորդ կիրակին։ Սուրբ Վալենտինի օրը՝ փետրվարի 14-ին։ Սերբիայի ազգային օրը՝ փետրվարի 15-ին։ Կանադայի դրոշի օրը՝ փետրվարի 15-ին։ Խնձորի օր ԱՄՆ-ում՝ փետրվարի 20-ին։ Մայրենիի համաշխարհային օրը՝ փետրվարի 21-ին։ Մեքսիկայի դրոշի օրը՝ փետրվարի 24-ին։ Էստոնիայի անկախության օրը՝ փետրվարի 24-ին։ Ազատության օրը Քուվեյթում՝ փետրվարի 26-ին։ Դոմինիկյան Հանրապետության անկախության օրը՝ փետրվարի 27-ին։ Արեւի ազգային օրը Արգենտինայում՝ փետրվարի 29-ի նահանջ օրը, չորս տարին մեկ։ Հայաստանում նշվող օրեր Փետրվարի 13-ին նշվում է տերընդեզը։ Փետրվարի 19-ին՝ Հովհաննես Թումանյանի ծննդյան օրը, նշվում է գիրք նվիրելու օրը։ Փետրվարի 21-ին նշվում Մայրենի լեզվի օրը։ Անուն Մի շարք ժողովուրդների մոտ փետրվարն ունի լատինական ծագումից տարբերվող անուն։ Այսպես, ֆիններն ասում են helmikuu՝ մարգարտի ամիս, ուկրաիներեն՝ лютий, խորվաթերեն veljača՝ մեծ։ Լիտվաներեն ասում են vasaris, որը ծագում է vasara՝ «ամառ» բառից։ Թուրքերեն Șubat անունը սիրիական «շաբաթ»-ից է։ Առանձնահատկություններ Սովորական տարիներին ունենալով ընդամենը 28 օր՝ փետրվարը միակ ամիսն է, որի ժամանակ հմնարավոր է, որ չլինի լիալուսին։ Վերջին անգամ այդպիսի բան եղել է 1999 թ., հաջորդը լինելու է 2018 թ.։ Միակ ամիսն է, որ ունի օրերի փոփոխական քանակ։ Սովորական տարիներին օրերի քանակը 28 է, նահանջ տարիներին՝ 29։ Ծանոթագրություններ Փետրվար


text: Հայաստանի իշխանությունները հաստատակամ են փետրվարին անցկացնել ազատ, արդար ու ժողովրդավարական ընտրություններ՝ հաշվի առնելով մայիսին միջազգային դիտորդների ներկայացրած առաջարկները: Այս մասին այսօր Բուխարեստում հայտարարեց նախագահ Սերժ Սարգսյանը՝ Եվրոպայի ամենաազդեցիկ քաղաքական ուժի՝ Եվրոպական ժողովրդական կուսակցության (ԵԺԿ) համագումարում, որին արդեն շուրջ մեկ տարի է անդամակցում է նաեւ Հայաստանի հանրապետական կուսակցությունը: «Գարնանը Հայաստանում կայացած խորհրդարանական ընտրությունները միջազգային դիտորդների կողմից որակվեցին որպես լավագույնը՝ անկախության հռչակումից ի վեր։ Հայաստանի իշխանությունները հաստատակամ են գրանցված առաջընթացը դարձնելու հաստատուն միտում եւ առաջիկայում անցկացնելու ազատ, արդար, թափանցիկ եւ ժողովրդավարական նախագահական ընտրություններ։ Այդ նպատակով ձեռնարկվում են նախապատրաստական միջոցառումներ՝ հիմք ընդունելով ԵԱՀԿ/ԺՀՄԻԳ-ի եզրակացություններն ու առաջարկները», - հայտարարեց Սերժ Սարգսյանը։ Եվրոպայի ամենամեծ քաղաքական ընտանիքի առջեւ իր ելույթում Սերժ Սարգսյանը հայտարարեց նաեւ, որ Հայաստանի իշխանությունները շոշափելի ֆինանասական աջակցության կարիք ունեն երկրում սկսված բարեփոխումները ավարտին հասցնելու համար, եւ այս հարցում օգնություն են ակնկալում հենց եվրոպական կառույցներից։ «Մենք ձեռնամուխ ենք եղել բարեփոխումների համապարփակ ծրագրի մշակմանը, որի արդյունքում կունենանք շատ ավելի արդյունավետ կառավարման համակարգ։ Այդ նպատակներն իրականացնելու համար Հայաստանը կարիք ունի շոշափելի աջակցության. հենց այդ նպատակով ենք Եվրոպական հանձնաժողովի հետ համատեղ նախապատրաստում դոնորների համաժողով Հայաստանի համար», - նշեց Սերժ Սարգսյանը։ Հայաստանյան առաջիկա ընտրություններից ու ներքին բարեփոխումներից բացի նախագահը անդրադարձավ նաեւ ղարաբաղյան խնդրին ու ադրբեջանցի մարդասպան Սաֆարովին ներում շնորհելուց հետո տարածաշրջանում լարված իրավիճակին՝ ընդգծելով, որ այս հարցը սպառնում է ողջ Եվրոպայի անվտանգությանը։ «ԵՄ անդամ երկրի կողմից արտահանձված մարդասպանին հերոսացնելով՝ Ադրբեջանը մարտահրավեր նետեց ողջ քաղաքակիրթ մարդկությանը, եւս մեկ անգամ ապացուցեց, որ այլատյացությունն այդ երկրի պաշտոնական քաղաքականությունն է եւ անմիջական սպառնալիք՝ ԼՂ ժողովդրի անվտանգության համար», - հայտարարեց Սերժ Սարգսյանը։ Այսօր մեկնարկած ԵԺԿ-ի երկօրյա գագաթնաժողովին ներկա են մեկ տասնակից ավելի եվրոպական առաջնորդներ ու վարչապետեր, այդ թվում՝ Գերմանիայի կանցլերը, Եվրահանձնաժողովի նախագահը, Եվրախորհդրի ու ԵԱՀԿ-ի խորհրդարանական վեհաժողովների ղեկավարները։ Առաջիկա ժամերին վերջիններս կուսակցության նոր ղեկավար կազմ կընտրեն, իսկ մինչ այդ այսօր հաստատեցին ԵԺԿ-ի քաղաքական պլատֆորմը հաջորդ տասնամյակի համար։ Գրեթե միաձայն ընդունված փաստաթղթում ԵԺԿ-ն հատուկ անդրադառնում է նաեւ ետխորդային նորանկախ երկրների, այդ թվում՝ Հայաստանի հետ համագործակցությանը եւ խոստանում ուշադրության կենտրոնում պահել Եվրամիության «Արեւելյան գործընկերություն» ծրագիրը: «Մենք պետք է հստակեցնենք՝ որոնք ենք այս տարածաշրջանում ժողովդրավարությունն ու մարդու իրավունքները տարածելու մեր գործիքները, ավելի շատ ուշադրություն դարձնենք լավ կառավարման, հակակոռուպցիոն քաղաքականության եւ օրենքի իշխանության վրա», - հայտարարում է Եվրոպայի ամենահին ու հզոր կուսակցություններից մեկն ու ընդգծում. - «Այս գործընկերությունը ոչ միայն նպատակ ունի ամրապնդել ժողովրդավարությունը այդ երկրներում, այլեւ զարգացնել տնտեսությունը եւ օգնել, որպեսզի նորանկախ այս պետությունները վերահաստատեն իրենց ինքնավարությունն ու անկախությունը՝ առավել հզոր հարեւաններից»։ Քաղաքական ծրագրում ԵԺԿ-ն նաեւ վերահաստատում է աջակցությունը Եվրամիության «ավելին ավելիի դիմաց» քաղաքականությանը՝ ակնարկելով, որ ետխորդային տարածքի այն երկրները, որոնք ավելին կանեն ժողովդրավարության եւ մարդու իրավունքների պաշտպանության ուղղությամբ, կարժանանան ավելի մեծ ֆինանսական ու քաղաքական աջակցության։


Զրուցակիցները քննարկել են երկկողմ հետաքրքրություն ներկայացնող տարբեր հարցեր, այդ թվում` երկկողմ տնտեսական փոխգործակցության զարգացման հեռանկարները: Նիկոլ Փաշինյանը կարեւորել է Մոլդովայի հետ հարաբերությունների հետագա խորացումն ու ընդլայնումը եւ հավելել, որ ՀՀ կառավարությունը շահագրգռված է փոխշահավետ ծրագրերի մշակմամբ ու իրականացմամբ:


Առաջին կադրերը դիմահարդար Գոհար Ավետիսյանի հարսանիքից. NEWS.am STYLE (տեսանյութ, լուսանկարներ)


Մի գավաթ անդորր(277.Մուլտֆիլմերի ազդեցությունը երեխաների վրա) - Pars Today Սեպտեմբեր 26, 2021 15:42 Asia/Yerevan Սոցիալական եւ հասարակական կյանքի փոփոխություններից ելնելով` վերջին ժամանակաշրջանում նախադպրոցականներն իրենց ժամանակի մեծ մասն անցկացնում են մուլտֆիլմեր դիտելով։ Մուլտֆիլմերը, սակայն, ժամանակի ընթացքում դադարել են լինել մշակութային արժեք։ Եթե երկու տասնամյակ առաջ մուլտֆիլմերի մեջ որոշակի դաստիարակչական, ուսուցողական, ճանաչողական նպատակ էր դրվում, ապա այսօր մուլտֆիլմերից շատերի թեմատիկան խնդրահարույց է։ Ինչպես հայտնի է` հեռուստատեսությունը որոշակի առումով ձեւավորում է երեխայի հոգին եւ իմացական համակարգը, դաստիարակում եւ ձեւավորում է նրա աշխարհայացքը, ճաշակը եւ ընտրողականությունը։ Ինչպե՞ս են մուլտֆիլմի բացասական տեսարաններն ազդում երեխայի անձնային-հուզական ոլորտի զարգացման վրա։ Ագրեսիվության տեսարան. Մուլտֆիլմի գլխավոր հերոսներն ագրեսիվ են, նրանք նպատակաուղղված են վնաս պատճառել շրջապատին, հարվածում կամ սպանում են մյուս հերոսներին, ընդ որում, նման ագրեսիվ վարքային դրսեւորումների մանրամասները, ագրեսիվ վերաբերմունքը բազմակի կրկնվում է, մանրամասնորեն ներկայացվում։ Նման մուլտֆիլմեր դիտելով երեխաների մոտ սկսում է արտահայտվել դաժանություն, անխղճություն, անհիմն չարություն, եւ իրական կյանքում երեխան դառնում է ագրեսիվ։ Ինչ վերաբերում է հասարակական նորմերից շեղվող տեսարան- Նման տեսարաններում ոչ ոք մուլտֆիլմի հերոսին չի սովորեցնում կանոնակարգություն, չի տարանջատում կարելի եւ ոչ կարելի գործողությունները։ Վատ հերոսները մնում են անպատիժ, քանի որ չկա հստակեցում` ի՞նչն է լավ, ի՞նչը` վատ։ Այս դեպքում Երեխայի մոտ ամրապնդվում է բացասական վարքի անպատժելիության պատկերացում, վերանում են սահմանափակումները։ Լավ եւ վատ, հանդուրժելի եւ անհանդուրժելի արարքները չեն տարանջատվում։ Ձեւավորվում է ամենակարելիության կարծրատիպ։ Երեխայի կյանքի համար վտանգ պարունակող վարքային տեսարանների կրկնօրինակումը ողջամտությունից հեռու է, աննպատակ եւ վտանգավոր։ Այս դեպքում երեխաների մոտ նկատվում է հակում հերոսի արարքների կրկնօրինակման։ Երեխայի ինքնապահպանման բնազդի հետզարգացում։ Վտանգը զգալու եւ ընկալելու սահմանի նվազում, ինչը կարող է հանգեցնել կյանքի համար վտանգավոր վարքի եւ վնասվածքների։ Տեսարաններ, որտեղ հերոսները դրսեւորում են իրենց սեռին ոչ համապատասխան վարք. սեռադերային վարքի, պարտականությունների, տեսքի միախառնում։ Այս ֆիլմերը դիտելիս երեխայի մոտ ձեւավորվում են ոչ ադեկվատ պատկերացումներ սեռադերային համապատասխան վարքի վերաբերյալ, ինչպես նաեւ սեռային նույնականացման աղճատում։ Երեխան հստակ չի պատկերացնում տղամարդու եւ կնոջ վարքային առանձնահատկությունները, վարքային կանոնները, դերային պարտականությունները։ Ֆիլմերում ցուցադրվում են տեսարաններ, որտեղ առկա է մարդկանց, կենդանիների եւ բույսերի հանդեպ անարգալից վերաբերմունք։ Նման տեսարաններում անպատժելի է մնում ծաղրանքը` ուղղված ծերությանը, անօգնականությանը, թուլությանը, անկարողությանը։ Այս դեպքում երեխան սկսվում է բացասական վերաբերմունք ցուցաբերել ծանոթ մեծահասակների եւ հասակակիցների հանդեպ։ Նրա մոտ ձեւավորվում է արժեքային համակարգի բացակայություն, եսասիրություն, դաժանություն։ Տգեղ եւ անհրապույր տիկնիկ-հերոսներով լի տեսարաններ. երեխայի համար մուլտ-տիկնիկների արտաքինն ունի առանձնահատուկ կարեւորություն։ Դրական կերպարները պետք է լինեն գեղեցիկ, նույնիսկ գրավիչ, իսկ բացասական կերպարները` ընդհակառակը։ Շատ հաճախ բոլոր կերպարները` առանց բացառության, լավ թե վատ, շատ տգեղ եւ տձեւ մարմնակառուցվածք ունեն։ Ազդեցությունը եւ հետեւանքները. երեխայի մոտ բացակայում է հերոսի կերպարը, վարքը եւ վերաբերմունքը ճիշտ գնահատելու ունակությունը։ Չի կարողանում տեսողական տարանջատել լավ եւ վատ կերպարները։ Բարեկամներ հոգեբանները կիսում են երեխաների վրա մուլտֆիլմերի բացասական ազդեցության վերաբերյալ ծնողների մտահոգությունները եւ խորհուրդ են տալիս երեխաներին հնարավորինս հեռու պահել ագրեսիա, արյունոտ տեսարաններ պարունակող մուլտֆիլմերից: Հոգեբան Մարիա Թեւոսյանն ասում է, որ մուլտն ուղղակի շրջապատի հանդեպ երեխայի ճաշակի ձեւավորման անհրաժեշտ միջոց է: «Մուլտի միջոցով երեխան ծանոթանում է կյանքի իրողություններին, թե ինչպես կարելի է հաղթահարել չարը, նախանձն ու ագրեսիան, կրթվում է»,: Հոգեբանները սակայն, մի բան միանշանակ կարեւորում են: «Մուլտ դիտելիս ծնողը երեխային պետք է ընկերակցի խոսքով, որպեսզի նա ճիշտ ընկալի մուլտի բովանդակությունն ու ասելիքը»: Դժվար թե մեր օրերում երեխա գտնվի, ում օրն անմասն է մնում մուլտերից: Սակայն հարց է, թե ինչ մուլտ է դիտում երեխան եւ ինչ ազդեցություն է այն ունենում նրա վրա: Ծնողները բողոքում են, որ մուլտ դիտելուց հետո իրենց փոքրիկի վարքում որոշակի ագրեսիվ դրսեւորումներ են նկատվում: Օրինակ, ծնողներից մեկն ասում է,որ շատ-շատերի կողմից սիրված «Մաշան եւ արջը» մուլտը դիտելիս աղջիկիս սկսում է կրկնօրինակել մուլտֆիլմի չարաճճի հերոսուհուն:Նա մուլտը դիտելուց հետո ուղղակի անկառավարելի է դառնում: Նրա մոտ պահանջ է դարձել այդ մուլտֆիլմն ամեն օր դիտելը»: Թեւոսյանը նշեց, որ եթե, օրինակ, մուլտերում ագրեսիայի դրսեւորումները ինքնապաշտպանության համար են, ապա դա դրական է, իսկ եթե պարզապես հարձակման դրսեւորում, ապա այն կարող է բացասական ազդեցություն ունենալ երեխայի վրա: «Բոլորի կողմից սիրված «Նարուտո» մուլտֆիլմում կան կռիվների ու պայքարի տեսարաններ, սակայն մուլտի գլխավոր հերոսը պայքարով նպատակ ունի պաշտպանել հայրենիքը, ընկերությունը: Նա կոչ է անում զերծ մնալ պատերազմից: Սա մեր իրականության հետ սերտ կապված է եւ բավական դաստիարակչական նշանակություն ունի»,-ասաց նա: Երեխան, սակայն, հաճախ չի կարողանում հասկանալ իմաստը, այլ միայն կռիվն է տեսնում, հենց այդ պատճառով էլ կարեւոր է ծնողի ներկայությունը: Անդրադառնալով «Մաշան եւ արջը» մուլտին` Թեւոսյանը նշեց, որ այն ծնող-երեխա հարաբերության արտացոլումն է: «Մուլտի հերոսուհին չարաճճի, ակտիվ ու հետաքրքրասեր աղջնակ է, բայց ոչ չար: Այդ տարիքում բոլոր երեխաներն էլ հերոսուհու նման վարք են դրսեւորում, որը նորմալ է: Մուլտը դիտելիս եղեք երեխայի կողքին ու խոսեք ձեր հարաբերությունների մասին»,-հավելեց հոգեբանը:


Լրատվություն Շնորհավորական Նախագահ Սարգսյանը շնորհավորական ուղերձ է հղել Մալայզիայի Անկախության օրվա կապակցությամբ 30.08.2010 Ուղերձում ասված է. “Հայաստանի Հանրապետության եւ անձամբ իմ անունից ջերմորեն շնորհավորում եմ Ձեզ եւ Մալայզիայի ժողովրդին Անկախության օրվա կապակցությամբ: Վստահ եմ, որ Հայաստանի եւ Մալայզիայի միջեւ առկա բարեկամական հարաբերությունները եւ փոխգործակցությունը համատեղ ջանքերի շնորհիվ հետագայում եւս կզարգանան եւ կընդլայնվեն` ի շահ մեր ժողովուրդների: Օգտվելով առիթից` մաղթում եմ Ձերդ Մեծությանը առողջություն եւ հաջողություններ, իսկ Մալայզիայի ժողովրդին` առաջընթաց եւ բարօրություն: Ընդունեք խնդրեմ, Ձերդ Մեծություն, խորին հարգանքներիս հավաստիքը”: a73


text: Տալլին (), նախկին անվանումը Ռեւել, Էստոնիայի մայրաքաղաքն է եւ Էստոնիայի ամենամեծ քաղաքը։ Գտնվում է Էստոնիայի հյուսիսում՝ Ֆիննական ծոցում։ Տարածքը կազմում է 159.2 կմ2, բնակչությունը մոտ 440,950 է։ Էստոնիայի բնակչության մոտ 32%-ը ապրում է Տալլինում։ Անվանում Պատմական անուններ 1154 թվականներին այն անվանել են Կոլիվան, որն առաջացել է էստոներեն Kaleven linna «Կալեւի (էստոնական ժողովրդական էպոսի հերոսը) քաղաք» արտահայտությունից։ Կոլիվանը աշխարհի քարտեզի վրա նշել է արաբ քարտեզագիր Մուհամադ ալ-Իդրիսին եւ այն նկարագրել, որպես «փոքր քաղաք նման մեծ ամրոցի»։ Ենթադրվում է, որ Կոլիվանը նշանակում է ժամանակակից քաղաքի նախորդողը։ Մինչեւ տասներեքերորդ դարը սկանդինավները անվանել են այն Լինդանիսա, շվեդերենով Լինդանաս եւ հին ռուսերենով Լեդենետս։ Ըստ որոշ պոետիկ առաջարկությունների քաղաքի անունը վերցրել են Կալեւի կնոջ եւ Կալեւիպոեգի մայրիկ Լինդայի անունից, ով համաձայն Էստոնական լեգենդի ժայռեր էր բերում իր ամուսնու գերեզմանի համար, որոնցով էլ ձեւավորվել է Տալլինի վերին քաղաքը։ Մեկ ուրիշ տարբերակ է նաեւ, որ հին էստոներենում լինդա բառը նման է եղել Վոդյան լեզվի լիդնա բառին, որը նշանակում է ամրոց։ Ֆիններենում Տալլինի հին անվանումներից մեկն էլ Ռավելին է։ 1219 թվականի դանիական նվաճումից հետո, քաղաքը գերմաներեն, շվեդերեն եւ դանիերեն լեզուներով կոչվել է Ռեւալ (Ռեւել)՝ Ռյավալա տեղանքի (Էստոնիայի հյուսիսարեւմտյան մասը) անունով։ Ներկայիս անուն Տալլինը էստոներեն անուն է, որն առաջացել է Taani-linn (նշանակում է 'Դանիական ամրոց' () անունից։ Այն, հնարավոր է, առաջացել է tali-linna («ձմեռային ամրոց»), կամ talu-linna («տուն/ագարակ-ամրոց») անուններից։ Տարր -linna նման է հայերեն -ավանին, այդ բառը նշանակում է ամրոց, բայց այն քաղաքների անվանումների մեջ օգտագործվում է որպես վերջածանց։ Նախկինում օգտագործվող քաղաքի պաշտոնական անունները գերմաներենով , ռուսերենով Ռեւել (), փոփոխվեցին Էստոնիայի անկախացումից հետո՝ 1918-ին։ Այդ ժամանակ Tallinna եւ Tallinn ձեւերն էլ օգտագործվում էին։ Tallinna էստոներենով նշանակում է Tallinna Reisisadam(Տալլինի նավահանգիստ) բառի սեռական հոլովը։ Ռուսերենում անվան ուղղագրությունը փոխվեց Таллинн-ից Таллин, այն փոխվեց Խորհրդային իշխանությունների կողմից 1950-ականներին։ Таллин ձեւը հանդիպում է այն լեզուներում, որոնք օգտագործում են Կիրիլիցան։ Ռուսական ուղղագրության պատճառով Tallin ձեւը հաճախ հանդիպում է միջազգային հրապարակումներում, այդպես են օգտագործում նաեւ իսպաներեն լեզվում։ Ներկայիս ուղղագրական տարբերակներից է Tallinna-ն ֆիններեն, Tallina լատիշերեն եւ Talinas լիտվերեն։ Պատմություն Հնագիտական տվյալներով հին էստերը 10-րդ դարում կառուցել են ամրացված մի քաղաքավայր Տոոմպեայի վրա (Վերին քաղաք)։ Այնուհետեւ նրա ստորոտում առաջացել է էստոնական առեւտրա-արհեստավորական ավան՝ Ստորին քաղաքը։ Առաջին անգամ գրավոր աղբյուրներում այն հիշատակվում է 1154 թվականին։ Ռուսական տարեգրություններում հայտնի է Կոլիվան ձեւով, սկանդինավները անվանել են Լինդանիսե։ 1219 թվականին քաղաքը գրավել են դանիացիները եւ այն անվանվել է Ռեալ (Ռեւել)՝ Ռյավալա (էստոնիայի հյուսիսարեւմտյան մաս) տեղավայրի անունով։ Էստոնացիները չեն ընդունել նոր անվանումը եւ սկսել են քաղաքը կոչել Տալլին (Taani Linna — դանիական քաղաք)։ Տալլինը զարգանում էր որպես առեւտրաարհեստավորական կենտրոն եւ ծովային նավահանգիստ։ 1230 թվականին ստացել է Լյուբեկյան քաղաքային իրավունք, որը արտոնություններ էր տալիս գերմանական առեւտրականներին ու արհեստավորներին, 1285 թվականին մտել է Հանզայի մեջ։ 1346 թվականին դանիացիները Տալլինը վաճառել են Տեւտոնական օրդենին, ապա այն անցել է Լիվոնյան օրդենին, որի անկումից հետո՝ 1561 թվականին, Շվեդիայի հպատակության տակ։ 1558—1583 թվականների Լիվոնյան պցատերազմի ընթացքում ռուսական զորքերը 1570—1571 եւ 1577 թվականների ապարդյուն պաշարել են Տալլինը։ 1700-1721 թվականների Հյուսիսային պատերազմ ժամանակ 1710 թվականի սեպտեմբերին Տալլինը գրավել է Պետրոս I-ը։ Այն պահպանել է իր իրավունքներն ու արտոնությունները, ամբողջ էստոնիայի հետ մտել Ռուսական կայսրության կազմի մեջ եւ ղարձել Ռեւելի (1783 թվականից՝ էստլանդական) նահանգի կենտրոնը։ 1870 թգովականին գործարկվել է Տալլին-Պետերբուրգ երկաթուղին։ 19-րդ դարի վերջին 20-րդ դարի սկզբին Տալլինը դարձել է Հյուսիս-արեւմտյան Ռուսաստանի խոշոր արդյունաբերական կենտրոն։ Բեռնաշրջանառությամբ Տալլինի նավահանգիստը 4-րդն էր (Պետերբուրգից, Ռիգայից, Օդեսայից հետո) Ռուսաստանում։ 1897 թվականին Տալլինն ուներ ավելի քան 64,5 հազար բնակիչ, 1900 թվականին խոշոր արդյունաբերության մեջ զբաղված էր շուրջ 6 000 բանվոր։ 1918 թվականի փետրվարի 24֊ից եղել է նորանկախ Էստոնիայի հանրապետության, 1940 թվականից՝ Էստոնիայի ԽՍՀ֊ի մայրաքաղաք։ 1941 թվականին քաղաքը գրավել են գերմանացիները, որի ընթացքում շատ ազգայնական էստոնացիներ համագործակցել են նացիստների հետ։ 1944 թվականի խորհրդային կարգերի վերականգումից հետո, ճնշվել ու վտարվել է քաղաքի բնակչության զգալի մասը, փոխարենը վերաբնակեցվել են ռուսներ։ ԽՍՀՄ փլուզման ժամանակ ռուսները կազմում էին բնակչության գրեթե կեսը։ Ներկայում, նրանք բնակչության մեկ երրորդն են։ Վարչատարածքային բաժանում Տեղի պետական նպատակների համար, Տալլինը բաժանված է 8 վարչատարածքային շրջանների։ Շրջանները կառավարում են տվյալ տարածքում գտնվող քաղաքային հաստատությունները։ Յուրաքանչյուր շրջանի կառավարողներին ղեկավարում է ավագը (): Ավագը նշանակվում է քաղաքային իշխանության կողմից, քաղաքապետի ընտրության ժամանակ եւ Վարչական խորհրդի հետ համաձայնեցնելով։ Վարչական խորհրդի ֆունկցիան նրանում է, որ Քաղաքային իշխանությանը եւ Քաղաքի խորհրդի հանձնաժողովին օգնի շրջանների կառավարության մեջ։ Հետագայում շրջանները կբաժանվեն թաղամասերի (): Նրանց անունները եւ սահմանները պաշտոնապես սահմանված են։ Ներկա ժամանակ Տալլինում կա 84 թաղամաս։ Ժողովրդագրություն 2016 թվականի հունիսի 1-ի դրությամբ Տալլինի բնակչությունը կազմում է 440,950 մարդ։ Համաձայն Եվրոստատի, 2004-ին Տալլինը ունեցել է ամենաշատ թվով ոչ-ԵՄ-ի անդամ ազգություններ բոլոր ԵՄ-ի ազգերի մեջ։ Էնթիկ Էստոնացիները կազմում են բնակչության 55%-ը։ Տալլինի պաշտոնական լեզուն էստոներենն է։ 2011-ին 206,490 (50.1%) մարդ խոսում էր էստոներեն, ինչպես մայրենի լեզու եւ 192,199 (46.7%) մարդ՝ ռուսերեն, ինչպես մայրենի լեզու։ Մյուս օգտագործվող լեզուններն են Ուկրաիներենը, Բելառուսերենը եւ Ֆիններենը։ Կրթություն Բարձրագույն կրթության եւ գիտական հաստատություննում ներառվում է՝ Էստոնիայի գեղարվեստի ակադեմիա Էստոնիայի երաժշտության եւ թատրոնի ակադեմիա Էստոնական ավետարանա-լյութերական եկեղեցի Տալլինի համալսարան Տալլինի տեխնոլոգիական համալսարան Տուրիզմ ում ]] Տալլինի գլխավոր տեսարշան վայրերը տեղակայված են Տալլինի Հին քաղաքում (բաժանվում է այն "Ստորին քաղաքի" եւ Վերին քաղաքի), որը հեշտությամբ կարելի է ոտքով ամբողջությամբ շրջել։ Քաղաքի արեւելյան մասերը՝ Պիրիտան, Կադրիորգը նույնպես համարվում են տեսարժան վայրեր եւ Ռոկկա-ալ-Մարեում գտնվող Էստոնական բաց երկնքի տակ գտնվող թանգարանը պահպանում է Էստոնիայի գյուղական մշակույթի եւ ճարտարագիտության տեսակետները։ Վերին քաղաք Մի ժամանակ այս տարածքը եղել է առանձին քաղաք եւ եղել այն իշխանության նստավայրը, որը ղեկավարում էր Էստոնիան։ Բլրից երեւում է իրեն շրջապատող բոլոր թաղամասերը։ Հիմնական տեսարժան վայրերից են միջնադարյան Տոոմպեա ամրոցը, Ռուս Ուղղափառ Ալեքսանդր Նեւսկու տաճարը եւ լյութերական Սբ. Մարիայի մայր տաճարը (): Ստորին քաղաք Սա Եվրոպայի լավ միջնադարյան քաղաքներից մեկն է եւ իշխանությունը դեռ շարունակում է վերականգնումը։ Հիմնական տեսարժան վայրերից են Ռատուշայի հրապարակը (), քաղաքի պատը եւ աշտարակները (մասնավորապես "Կիկ ին դե կեկ") ինչպես նաեւ միջնադարյան եկեղեցիներից են Սուրբ Օլաֆի եկեղեցին, Սուրբ Նիկոլասի եկեղեցի։ Պիրիտա Այս ափամերձ շրջանը գտնվում է Կատրիորգի հյուսիս-արեւելքից 2 կիլոմետր հեռավորության վրա։ Պիրիտայի երկու կիլոմետրը զբաղեցնում է բուսաբանական այգին եւ Տալլինի հեռուստաաշտարակը։ Միջազգային հարաբերություններ Քույր քաղաքներ Տալլինը մասնակցում է միջազգային քաղաքների մտերմացման նախագծերում, որպեսզի ստեղծի լավ միջազգային հարաբերություններ։ Պատկերասրահ Ծանոթագրություններ Էստոնիայի քաղաքներ Բալթիկ ծովի նավահանգստային քաղաքներ 1154 թվականին հիմնադրված բնակավայրեր Համաշխարհային ժառանգություն Եվրոպայում


text: 15.10.2019 10:21 Վիճակագրական տվյալներ Ըստ ոստիկանության օպերատիվ հաղորդագրությունների ամփոփագրերի` հոկտեմբերի 14-ից 15-ը ՀՀ ոստիկանության տարբեր ստորաբաժանումների կողմից բացահայտվել է հանցագործության 48 դեպք, որից 3-ը՝ նախկինում կատարված։ Մասնավորապես՝ ծեծի՝ 9, մարմնական վնասվածք հասցնելու՝ 8, խարդախության՝ 7, անձնական ունեցվածքի գողության, յուրացման կամ վատնման եւ սպանության սպառնալիքի՝ 3-ական, թմրամիջոցի հայտնաբերման, ապօրինի ծառահատման ու պաշտոնեական լիազորությունների չարաշահման՝ 2-ական, անձի առեւանգման, գույքի դիտավորությամբ ոչնչացման, ապօրինի կամ կեղծ ձեռնարկատիրության, պաշտոնեական կեղծիքի կամ անփութության, փաստաթղթի հափշտակության եւ 16 տարին չլրացած անձի հետ սեռական հարաբերություն ունենալու 1-ական դեպքեր։ Անցած 1 օրվա ընթացքում հանրապետությունում արձանագրվել է ճանապարհատրանսպորտային 17 պատահար, ինչի հետեւանքով 22 մարդ ստացել է տարբեր աստիճանի մարմնական վնասվածքներ:


text: Ատոմակայանը վերսկսել է էլեկտրաէներգիայի արտադրությունը Պլանային նորոգման եւ վերալիցքավորման աշխատանքները հաջողությամբ ավարտելուց հետո հուլիսի 7-ի առավոտյան, նախատեսված ժամկետից երկու օր շուտ, Հայաստանի ատոմային էլեկտրակայանը վերսկսել է էլեկտրաէներգիայի արտադրությունը: Այս մասին տեղեկացրին ՀՀ էներգետիկ ենթակառուցվածքների եւ բնական պաշարների նախարարության տեղեկատվության եւ հասարակայնության հետ կապերի բաժնից: Հիշեցնենք, որ մայիսի 10-ին ՀԱԷԿ-ը դուրս բերվեց էներգաարտադրության ցանցից՝ հերթական պլանային նորոգման եւ վերալիցքավորման աշխատանքների իրականացման նպատակով։ Պլանային աշխատանքներին զուգահեռ շարունակվել են նաեւ ՀԱԷԿ-ի գործող էներգաբլոկի շահագործման ժամկետի երկարաձգման ծրագրով նախատեսված միջոցառումները։ Սահմանված ժամանակացույցի համաձայն, ատոմակայանը նախատեսված էր ցանցին միացնել հուլիսի 9-ին։


Լրատվություն Մամլո հաղորդագրություններ Նախագահ Սերժ Սարգսյանը մասնակցել է Վաղարշապատի ֆուտբոլի ակադեմիայի հիմնարկեքին 12.04.2017 - 1000x666px - 340 Կբ - 1000x711px - 407 Կբ - 1000x778px - 254 Կբ - 1000x710px - 180 Կբ - 1000x754px - 365 Կբ - 1000x666px - 446 Կբ - 1000x666px - 462 Կբ - 1000x813px - 434 Կբ - 1000x666px - 418 Կբ - 813x791px - 453 Կբ - 1000x714px - 316 Կբ - 1000x816px - 298 Կբ - 1000x800px - 376 Կբ - 1000x1020px - 426 Կբ Նախագահ Սերժ Սարգսյանն այսօր աշխատանքային այցով մեկնել է Արմավիրի մարզ: Էջմիածին քաղաքում Հանրապետության Նախագահը Եվրոպական ֆուտբոլային ասոցիացիաների միության (ՈՒԵՖԱ) նախագահ Ալեքսանդր Չեֆերինի, Հայաստանի ֆուտբոլի ֆեդերացիայի (ՀՖՖ) գործկոմի անդամ, Երեւանի քաղաքապետ Տարոն Մարգարյանի, ՀՖՖ նախագահ Ռուբեն Հայրապետյանի, մարզային եւ քաղաքային իշխանությունների, տեղի պատգամավորների, սպորտի ոլորտի պատասխանատուների, Էջմիածնի թիվ 1 մարզադպրոցի սաների եւ քաղաքի բնակիչների հետ մասնակցել է Վաղարշապատի ֆուտբոլի ակադեմիայի հիմնարկեքի արարողությանը, որի կառուցման ծրագիրը ՀՖՖ-ի, ՈւԵՖԱ-ի եւ Ֆուտբոլի համաշխարհային միության (ՖԻՖԱ) կողմից իրականացվող համատեղ ներդրումային ծրագիր է: Շուրջ 900 մլն դրամ արժողությամբ հիշյալ ծրագրի իրականացումն սկսվել է 2016թ. հոկտեմբերին, նախատեսվում է ավարտել 2017թ. հոկտեմբերին: Հանրապետության Նախագահը ակադեմիայի կառուցման շինհրապարակում ծանոթացել է ինչպես Վաղարշապատի, այնպես էլ մարզի մեկ այլ՝ Արմավիր քաղաքում կառուցվող ֆուտբոլի ակադեմիայի շինարարական նախագծերին, զրուցել ծրագրի պատասխանատուների եւ շինարարների հետ: Նրանց հավաստմամբ, Վաղարշապատի ֆուտբոլի ակադեմիայի 1100 քմ ընդհանուր մակերեսով երկհարկանի մասնաշենքում կլինեն ժամանակակից ֆուտբոլը սպասարկող ենթակառուցվածքներ: Բացօթյա լողավազանը, արհեստական 1 եւ բնական խոտածածկով 3 խաղադաշտերը կառուցվելու են ժամանակակից տեխնոլոգիաներով՝ ՖԻՖԱ-ի եւ ՈՒԵՖԱ-ի կողմից պրոֆեսիոնալ ֆուտբոլի համար սահմանված չափանիշներին համապատասխան: Կկառուցվի նաեւ մոտ 500 նստատեղով տրիբունա՝ ֆուտբոլի առաջնությունների պաշտոնական հանդիպումներ հյուրընկալելու նպատակով: Նորակառույց ակադեմիան աշխատանքով կապահովի 25-30 մարդու՝ 130-150 հազար դրամ միջին աշխատավարձով: Նախագահ Սերժ Սարգսյանին ներկայացվել է նաեւ, որ ընթացիկ տարվա փետրվարին մեկնարկած շուրջ 1.4 մլրդ դրամ արժողությամբ Արմավիրի ֆուտբոլի ակադեմիայի կառուցման ծրագիրը կավարտվի 2019թ. հոկտեմբերին: Այն եւս ՀՖՖ-ի, ՈւԵՖԱ-ի եւ ՖԻՖԱ-ի կողմից իրականացվող համատեղ ներդրումային ծրագիր է: Պատասխանատուների հավաստմամբ, ինչպես Վաղարշապատի, այնպես էլ Արմավիրի ֆուտբոլի ակադեմիաներում կարող են մարզվել մինչեւ 600 պատանիներ եւ աղջիկներ: Վերոնշյալ երկու ակադեմիաները կառուցվում են ի լրումն 2010-2014 թվականներին Հայկական ֆուտբոլի ռազմավարական զարգացման ծրագրի շրջանակներում շահագործման հանձնված ՀՖՖ տեխնիկական կենտրոն ակադեմիայի, Գյումրու ֆուտբոլի ակադեմիայի եւ Վանաձորի ֆուտբոլի ակադեմիայի: Վաղարշապատի ֆուտբոլի ակադեմիայի հիմնարկեքի արարողությունից հետո Հանրապետության Նախագահը հանդիպում է ունեցել ՈՒԵՖԱ-ի նախագահ Ալեքսանդր Չեֆերինի հետ: a7b


text: Հայ ընդդիմության ներկայացուցիչները մտադիր են բողոքի ակցիա անցկացնել 18:50 15 Հունվարի 2009 «ՀՀ քաղաքական բանտարկյալների եւ հալածյալների պաշտպանության կոմիտեն» ուրբաթ մտադիր է բողոքի ակցիա անցկացնել Երեւանում մարտյան անկարգությունների քրեական գործի շրջանակներում կալանավորված անձանց օգտին։ «Մենք կոչ ենք անում բոլորին, հունվարի 16-ին, Շենգավիթի ընդհանուր իրավասության դատարանի մոտ մեր հերթական բողոքի ակցիան ավարտելուց հետո, երթով շարժվել դեպի Արմենիա-Մարիոթ հյուրանոց, որտեղ իջեւանել են եվրոպացի պաշտոնյաները՝ նրանց հայտնելու մեր միասնական կարծիքն ու դիրքորոշումը»,- ասվում է հաղորդագրությունում։ Ներկայում Հայաստանում են գտնվում Եվրոպայի Խորհրդի համազեկուցողներ Ջոն Պրեսկոտը եւ Ժորժ Կոլոմբիեն՝ մարտի 1-2-ի դեպքերի հետաքննության պարտավորությունների կատարման գործընթացն ուսումնասիրելու նպատակով։ Կոմիտեի հաղորդագրության համաձայն, նրանք ԵԽԽՎ առաջիկա նստաշրջանին պետք է զեկուցեն, թե ինչպես են Հայաստանի իշխանությունները կատարել ԵԽԽՎ-ի հայտնի 1609 եւ 1620 բանաձեւերի, ինչպես նաեւ Մոնիտորինգային հանձնաժողովի որոշման մեջ դրված խնդիրները, առաջին հերթին՝ քաղբանտարկյալներին անհապաղ ազատ արձակելու պահանջը։ Մոնիտորինգային հանձնաժողովի զեկուցողներ Ջոն Պրեսկոտն ու Ջորջ Կոլոմբյեն ներկայացրել են Հայաստանի կողմից ԵԽԽՎ 1609 եւ 1620 բանաձեւերի կատարման գործընթացի մասին զեկույցի նախագիծը, որում ընդգրկված էին անձանց քրեական հետապնդման կետերի հանդեպ բացասական արձագանքներ, եւ միեւնույն ժամանակ դրական էին գնահատված ԶԼՄ-ների, ընտրական բարեփոխումների նկատմամբ Հայաստանի քայլերն ու Երեւանում մարտի 1-2 դեպքերի փաստահավաք խմբի ստեղծումը։ Ներկայում ԵԽԽՎ մոնիտորինգի հանձնաժողովի համազեկուցողներ Ջոն Պրեսկոտն ու Ժորժ Կոլոմբիեն գտնվում են Հայաստանում՝ մարտի 1-2-ի դեպքերի հետաքննության վերաբերյալ պարտավորությունների իրականացման գործընթացն ուսումնասիրելու համար։ Փետրվարի 20-ից Երեւանի կենտրոնում, ՀՀ նախկին նախագահ Լեւոն Տեր-Պետրոսյանի գլխավորությամբ, ընդդիմությունն անցկացնում էր հանրահավաքներ՝ բողոքելով փետրվարի 19-ի նախագահական ընտրությունների արդյունքների դեմ: Մարտի 1-2-ին բողոքի ցույցերը վերածվել են անկարգությունների եւ ցուցարարների ու իրավապահ մարմինների միջեւ բախումների, որոնց հետեւանքով զոհվել է տասը քաղաքացի եւ վիրավորվել ավելի քան 200-ը։--0— «Բարգավաճ Հայաստան» կուսակցության հիմնադիր Գագիկ Ծառուկյանը, հազարավոր քաղաքացիների պահանջով, վերադառնում է ակտիվ քաղաքականություն, երկուշաբթի լրագրողներին ասաց «Բարգավաճ Հայաստան» խորհրդարանական խմբակցության ղեկավար Նաիրա Զոհրաբյանը։


text: Մյունխենի դատարանում մարտի 20-ին սկսվել է Hypo Real Estate բանկի կառավարման նախկին նախագահ Գեորդ Ֆունկեի գործով դատավարությունը։ 2008-2009 թթ. համաշխարհային ֆինանսական ճգնաժամի ընթացքում բանկը հայտնվել էր սնանկացման շեմին ու փրկվել էր միայն պետության օգնությամբ։ Ֆունկեից բացի ամբաստանյալների նստարանին էր հայտնվել նաեւ HRE-ի տնօրենների խորհրդի անդամ Մարկուս Ֆելը, հայտնում է DW–ը։ Դատախազությունը նրանց մեղադրում է ճգնաժամի ամենաթեժ պահին ֆինանսական կառույցի բալանսը չափազանցված ներկայացնելու մեջ։ Դատախազը պահանջում է Ֆունկեին դատապարտել երեք տարվա ազատազրկման, փաստաբանն էլ պնդում է նրա անմեղությունը։ Իսկ Մարկուս Ֆելին մեղադրում են նաեւ շուկայական խաբեությունների մեջ։ HRE-ն երկրի խոշորագույն բաժենտիրական ընկերություններից է եղել, որի փրկության համար պետությունը 10 մլրդ եվրո ֆինանսական օգնություն էր հատկացրել։ Եւս 124 մլրդ եվրո էլ տրամադրվել էր երաշխիքներ ապահովելու համար։ Այդ որոշումը կայացվել էր, քանի որ բանկը համարվում էր համակարգի համար ձեւավորող նշանակություն ունեցող ֆինանսական կառույց ու դրա սնանկացումը կարող էր շուկայում դոմինոյի էֆեկտ առաջացնել։ 2008-ից բանկը փուլ առ փուլ անցել է պետության հսկողությանը։


text: Մայիսի 7, տարվա 127-րդ (նահանջ տարիներին՝ 128-րդ) օրն է։ Տարվա ավարտին մնում է 238 օր։ Դեպքեր 1997 - Կաննի կինոփառատոնում կայացավ Լյուկ Բեսոնի Հինգերորդ տարրը ֆիլմի առաջին ցուցադրությունը Ծնունդներ 951 - Գրիգոր Նարեկացի, բանաստեղծ եւ փիլիսոփա 1711 - Դեյվիդ Հյում, շոտլանդացի տնտեսագետ, պատմաբան 1833 - Յոհաննես Բրամս, գերմանացի դաշնակահար եւ կոմպոզիտոր 1840 - Պյոտր Չայկովսկի, ռուս կոմպոզիտոր 1857 - Վասիլ Բարնովի, ვასილ ზაქარიას ძე ბარნოვი (ბარნაველი) վրացի արձակագիր 1861 - Ռաբինդրանաթ Թագոր, հնդիկ բանաստեղծ, արձակագիր 1892 - Արչիբալդ Մաքլիշ, ամերիկացի բանաստեղծ, դրամատուրգ 1893 - Եղիշե Շեկ-Հովսեփյան, հայ բժիշկ գիտնական 1901 - Գերի Կուպեր, ամերիկացի դերասան եւ երգիչ 1941 - Կարեն Գեւորգյան, ռեժիսոր 1947 - Գարուշ Հարյանց, բանաստեղծ 1957 - Արա Ղեւոնդյան, հայ նկարիչ 1965 - Օուեն Հարթ, կանադացի ըմբիշ 1987 - Ժերեմի Մենեզ, ֆրանսիացի պրոֆեսիոնալ ֆուտբոլիստ, կիսապաշտպան Մահեր 1800 - Նիկոլո Պիչինի իտալացի երգահան 1825 - Անտոնիո Սալիերի Antonio Salieri ավստրիացի կոմպոզիտոր 1879 - Շառլ դը Կոստեր Բելգիացի ֆրանսալեզու գրող 1928 - Ալեքսանդր Սպենդիարյան, կոմպոզիտոր 1942 - Ֆելիքս ֆոն Վայնգարտներ,ավստրիացի դիրիժոր, կոմպոզիտոր 1966 - Ստանիսլավ Եժի Լեց Stanisław Jerzy Lec լեհ երգիծաբան 1984 - Գուրգեն Անտոնյան, հայ գրականագետ 1999 - Մելինե Համամջյան, դերասանուհի Տոներ Լիտվա՝ Տպագրության վերադարձի օր (Spaudos draudimas) Ղազախստան՝ Հայրենիքի պաշտպանի օր Ծանոթագրություններ


text: Նոր Կյանք. տնօրենն ընդդեմ գյուղապետի | ՍիվիլՆեթ Արարատի մարզի Նոր Կյանք գյուղում շուրջ մեկ ամիս պաշտոնավարող գյուղապետ Գարիկ Սարգսյանի «պաշտոնական դիրքի չարաշահման» վերաբերյալ գյուղի բնակիչ Մարինե Ամիրյանը բաց նամակ էր գրել, որում նշվում է, թե գյուղապետը փորձում է աշխատանքից հեռացնել գյուղի մանկապարտեզի աշխատակիցներին՝ իր թիմի անդամներին աշխատանքի տեղավորելու նպատակով։ Գյուղապետը պնդում է՝ մանկապարտեզում տարիներ ի վեր դրամական միջոցների անհամապատասխան ծախսեր են կատարվել։ © Նյութի հեղինակային իրավունքները պատկանում են Սիվիլիթաս հիմնադրամին: ՍիվիլՆեթի խմբագրական քաղաքականության համաձայն` արգելվում է օգտագործել ՍիվիլՆեթի նյութերը առանց պատշաճ հղման, ներբեռնել եւ այլ օնլայն հարթակից վերբեռնել ՍիվիլՆեթի պատրաստած եւ տարբերանշանը կրող տեսանյութերը` առանց համապատասխան համաձայնության: © Copyright of this report belongs to the Civilitas Foundation. In accordance with the editorial policy of CivilNet (the media project of the Civilitas Foundation), materials may not be reproduced, distributed, transmitted, displayed, published or broadcast without the prior consent of CivilNet. You may not alter or remove any trademark, copyright or other notice from copies of the content. 374 | 0


text: Լատվիա (լատիշերեն՝ Latvija), պաշտոնապես Լատվիայի Հանրապետություն (Latvijas Republika), պետություն Հյուսիսային Եվրոպայում։ Մայրաքաղաքն է Ռիգան։ Լատվիան բալթյան երկրներից մեկն է՝ Էստոնիայի եւ Լիտվայի հետ, որոնք համատասխանաբար սահմանակցում են հյուսիսից եւ հարավից։ Արեւելքից Լատվիան սահմանակցում է Ռուսաստանին եւ Բելառուսին։ Երկիրը բաժանված է 4 մասերի՝ Կուրզեմե, Վիձեմե, Զեմգալե եւ Լատգալիա։ Լատվիացիները խոսում են լատիշերեն, որն ունի մի փոքր նմանություններ լիտվերենի հետ։ Լատվիայի ներկայիս նախագահն է Ռայմոնդս Վեյոնիսը։ Անվանում Անվանումը ստացել է լատիշ ժողովրդի (latviesti) ինքնանվանումից, որն առաջացել է հին լատիշական լատգալներ () ցեղի անունից։ Պատմություն Լատվիայի տարածքը բնակեցվել է հազարավոր տարիներ առաջ՝ բալթիկ ցեղերի կողմից։ Այդ ցեղերը գլխավորապես զբաղվում էին ձկնորսութամբ, որսորդութամբ եւ առեւտրով։ Գերմանացի խաչակիրները եւ առեւտրականները գալիս են Լատվիա 12-րդ դարի վերջին։ Դա պատճառ է հանդիսանում լատվիացիների համար կորցնելու իրենց ինքնավարությունը, եւ մոտ 800 տարի լատվիացիները ստիպված են լինում պայքարել իրենց երկիր ներխուժող գերմանացիների, դանիացիների, շվեդների, լեհերի ու ռուսների դեմ։ Լատվիան ի վերջո դառնում է անկախ 1918 թվականին։ Երկրորդ համաշխարհային պատերազմի ժամանակ սովետական կարմիր բանակը հարձակվում է Լատվիայի վրա եւ բավականին բարձր թվով լատվիացիների աքսորում Սիբիր եւ այլ տեղեր՝ հեռու իրենց հայրենիքից։ Հետո երկիր է մտնում Նացիստական Գերմանիան եւ զանգվածային սպանդի ենթարկում Լատվիայում բնակվող հրեաներին։ Այնուհետեւ կրկին սովետական բանակը մտնում է Լատվիա եւ ամբողջովին օկուպացնում երկիրը։ Լատվիան վերջապես ձեռք է բերում անկախությունը 1991 թվականին՝ ԽՍՀՄ փլուզումից հետո։ Արտաքին քաղաքականություն 1991 թվականի օգոստոսի 24-ին ՌԽՖՍՀ-ը ընդունեց Լատվիայի Հանրապետության անկախությունը, իսկ հոկտեմբերի 4-ին Լատվիան եւ Ռուսաստանը վերականգնեցին դիվանագիտական հարաբերությունները։ 1991 թվականի սեպտեմբերի 6-ին ԽՍՀՄ-ը ճանաչեց Լատվիայի անկախությունը։ Լատվիան հանդիսանում է ՄԱԿ-ի անդամ երկիր 1991 թվականի սեպտեմբերի 17-ից սկսած։ Այն նաեւ հանդիսանում է ԵՄ, ՆԱՏՕ, ԵԱՀԿ, ԱՄՀ, ԱՀԿ,, Եվրոպայի խորհրդի եւ Բալթիկ ծովի պետությունների խորհրդի անդամ։ 1921-1940 թվականներին եղել է Ազգերի Լիգայի անդամ։ Լատվիան հաստատել է դիվանագիտական հարաբերություններ 160 երկրների հետ եւ ունի դեսպանատներ 35 երկրում։ 37 պետություն ունի դեսպանատում Լատվիայի մայրաքաղաք Ռիգայում։ Հայաստանի եւ Լատվիայի միջեւ դիվանագիտական հարաբերությունները հաստատվել են 1992 թվականի օգոստոսի 22-ին։ 2011 թվականի նոյեմբերի 24-ին Արմեն Ղասաբօղլյանը նշանակվել է Հայաստանում Լատվիայի պատվավոր հյուպատոս։ 2012 թվականի մարտի 23-ին Արա Այվազյանը նշանակվել է Լատվիայում Հայաստանի դեսպան (նստավայրը՝ ք. Վիլնյուս)։ 2013 թվականի դեկտեմբերի 11-ին Հայաստանում Լատվիայի արտակարգ եւ լիազոր դեսպան Էլիտա Գավելեն (նստավայրը՝ Թբիլիսի) իր հավատարմագրերն է հանձնել Հայաստանի նախագահ Սերժ Սարգսյանին։ Լատվիան իր արտաքին քաղաքականության մեջ առավել կենտրոնացած է Եվրամիության եւ ՆԱՏՕ-ի վրա։ 2004 թվականի մարտի 29-ին այն անդամակցել է ՆԱՏՕ-ին, իսկ նույն տարվա մայիսի 1-ին դարձել է Եվրամիության անդամ։ 2005 թվականի մայիսին եւ 2006 թվականի նոյեմբերին ՆԱՏՕ-ի վեհաժողովների շրջանակներում Լատվիա է այցելել ԱՄՆ նախագահ Ջորջ Ու. Բուշը։ 16 տարվա ընթացքում առաջին անգամ կայացել է Լատվիայի նախագահ Վալդիս Զատլերսի այցը Ռուսաստան 2010 թվականի դեկտեմբերի 19-22-ը։ Ծանոթագրություններ Արտաքին հղումներ Լատվիայի խորհրդարանը ՄԱԿ-ի անդամ երկրներ Միջերկրածովյան միության անդամներ Լիբերալ ժողովրդավարություններ ՆԱՏՕ-ի անդամ երկրներ 1991 հիմնադրված պետություններ եւ տարածքներ Եվրոպայի խորհրդի անդամ երկրներ Հանրապետություններ


text: ՆԻԿՈԼԻ ՊԱՏԱՍԽԱՆԸ HAYKK-Ի ՀԱՐՑԻՆ Հարց Haykk-ից Nikol jan, es petrvari 28-in mi qani im ditarkum ei uxarkel, u chimaca stacel eir te voch. Miguce im gracum voreve nor ban qo hamar chkar bayc ete djvar chi imac tur stacel es te voch? shnorhakalutyun Նիկոլի պատասխանը - Սիրելի Հայկ, ես ուշադիր նայեցի իմ մոտ եղած նամակները, եւ ձեր նամակը ցավոք չկա իմ արխիվում: Ըստ ամենայնի չեմ ստացել, ինձ առայժմ անհայտ պատճառներով: Կշարունակեմ փնտրել, կամ եթե ցանկություն ունեք` կրկին ուղարկեք ձեր դիտարկումները: Հնարավոր է դրանք տեղ հասած չլինեն ինտերնետի վատ աշխատանքի պատճառով: Երբեմն լինում է այդպես: Շնորհակալություն: Եւ կներեք:


Zham.am | Հայրս ամեն ինչ փորձեց անել, բայց Արցախի նախագահը հարկ չհամարեց հանդիպել նրա հետ, լսել. Լեւոն Քոչարյան. Տեսանյութ Հայրս ամեն ինչ փորձեց անել, բայց Արցախի նախագահը հարկ չհամարեց հանդիպել նրա հետ, լսել. Լեւոն Քոչարյան. Տեսանյութ 19 Հունվար, 2021 13:23 «Ոստիկաններ, եթե դուք այդպես վիզ դրած պաշտպանեիք Շուշին, ինչպես պաշտպանում եք դավաճան Նիկոլին, Շուշին մենք չէինք կորցնի». Լեւոն Շարաֆյան «Իսկանդերի» մասին Փաշինյանի հայտարարությունը ուսումնասիրման կարիք ունի. Անդրանիկ Քոչարյան. Տեսանյութ Թուրքի դեմը կզած բեղիկավոր, այսքանից հետո դեռ առաջարկում ես կրակե՞լ հայերի վրա. ակցիա ԱԺ-ի դիմաց. Տեսանյութ Ռոբերտ Քոչարյանի եւ մյուսների գործով դատական նիստը մեկ շաբաթով հետաձգվեց Հրայր Թամրազյա՞ն, դու պարզաբանելու ոչինչ չունե՞ս. չես ուզո՞ւմ գոնե արդարանալ, որ չլսեցիր, թե ինչպես է հյուրդ ասում, որ կկրակեն ժողովրդի վրա Այս ամենը շատ մեծ խայտառակություն է ու հիմա էլ ավելի վառ դարձավ, այսօր լրագրողների հետ զրույցում ասաց ՀՀ երկրորդ նախագահ Ռոբերտ Քոչարյանի որդին՝ Լեւոն Քոչարյանը՝ անդրադառնալով Քոչարյանի եւ մյուսների գործով դատական նիստերից մեկի ժամանակ դատախազների արած արտահայտությանը՝ «ձեզ Շուշին ազատագրելու համար չենք դատում»։ Նրա խոսքով՝ այս պահին շատ բացեր կան, որը հնարավոր է ճիշտ բանակցությունների միջոցով ինչ-որ կետերով ի օգուտ Հայաստանի արդյունքներ ունենալ։ «Բայց այն, ինչ ունեցանք, սխալ դիվանագիտության արդյունք է, որը բազմիցս բարձրաձայնվում էր ու, ցավոք, մեր հասարակությունը մոլորված էր», - ասաց Լեւոն Քոչարյանը։ Նա իշխանությոններին որակեց աներես ու ասաց, թե ապշեցնում է նրանց պահվածքը։ «Այս ամեն ինչից հետո մնալը ուղղակի աբսուրդի ժանրից է», - ասաց նա։ Հարցին՝ Ռոբերտ Քոչարյանը կվերադառնա՞ քաղաքականություն, նա ասաց, թե իր հայրը վաղուց է քաղաքականության մեջ։ «Հետագա գործողությունների հետ կապված դեռ առիթ կլինի խոսելու ու ժամանակ կլինի ներկայացնելու, թե ինչ ձեւով է լինելու», - նշեց Քոչարյանը։ Անդրադառնալով արտահերթ ընտրություններին՝ Լեւոն Քոչարյանն ասաց, թե այս իշխանությունը ոչնչի առաջ կանգ չի առնելու։ «Պատրաստ են կեղծիքների ու ամեն ինչի, միայն թե վերարտադրվեն», - ասաց նա։ Քոչարյանի որդին նշեց, որ Արցախում իր հայրն ամեն ինչ փորձել է անել թե խորհուրդներով, թե տարբեր ձեւերով հուշելով։ «Նույնիսկ ասում էր՝ «գիտեք, էս ինչ բանը գնացեք ասեք, բայց մի ասեք ես եմ ասել, մենակ թե ասեք...», բայց Արցախի նախագահը հարկ չհամարեց հանդիպել, քննարկել», - ասաց Լ. Քոչարյանը։


«Հրեշը լուսնի վրա» ներկայացման պրեմիերան Գորիսում | ԳՈՐԻՍԻ ՄԱՄՈՒԼԻ ԱԿՈՒՄԲ Մեդիա + «Հրեշը լուսնի վրա» ներկայացման պրեմիերան Գորիսում Գորիսի Վաղարշ Վաղարշյանի անվան պետական դրամատիկական թատրոնում տեղի ունեցավ Մեծ Եղեռնի 100-ամյակին նվիրված «Հրեշը լուսնի վրա» /Ռ. Կալինոսկի/ ներկայացման պրեմիերան: Դերերում՝ Սեյրան Մկրտչյան, Էրիկ Գրիգորյան, Արինա Ծատրյան, Գոռ Հարությունյան, ռեժիսոր՝ Գոռ Մարգարյան: Լուսանկարները՝ Անահիտ Բաղդասարյանի Հանդիպումների սրահում


Լրատվություն Մամլո հաղորդագրություններ Նախագահը ընդունել է Վրաստանի էկոնոմիկայի եւ կայուն զարգացման նախարար Գիորգի Գախարիային 29.06.2017 Նախագահ Սերժ Սարգսյանն այսօր ընդունել է Վրաստանի էկոնոմիկայի եւ կայուն զարգացման նախարար Գիորգի Գախարիային: Հանրապետության Նախագահը ողջունել է հյուրին, կարեւորել նրա այցը Հայաստան եւ դրա շրջանակներում անցկացված հայ-վրացական գործարար համաժողովը, որը Նախագահի համոզմամբ, նոր խթան կհաղորդի երկկողմ առեւտրատնտեսական կապերի հետագա զարգացմանը: Զրուցակիցները համակարծիք են եղել, որ դիվանագիտական հարաբերությունների հաստատումից ի վեր անցած 25 տարիներին Հայաստանի եւ Վրաստանի միջեւ ձեւավորված բարձր մակարդակի քաղաքական, տնտեսական, հումանիտար ոլորտներում փոխգործակցությունը, երկու ժողովուրդների բարիդրացիական հարաբերություններն ամուր հիմք են միջպետական կապերի հետագա խորացման ու ամրապնդման համար: Հանրապետության Նախագահը եւ Վրաստանի էկոնոմիկայի եւ կայուն զարգացման նախարարը քննարկել են երկկողմ առեւտրատնտեսական հարաբերությունների զարգացման, փոխշահավետ մի շարք ոլորտներում համատեղ ծրագրերի իրագործման հնարավորությունները: Երկուստեք կարեւորվել է փոխադարձ աջակցությունը երրորդ երկրների շուկաներ մուտք գործելու, համատեղ արտահանման ծրագրեր իրականացնելու հարցում: Զրուցակիցները համակարծիք են եղել, որ Հայաստանը եւ Վրաստանը ներգրավված լինելով տարբեր ինտեգրացիոն գործընթացներում՝ ՀՀ-ն անդամակցելով ԵԱՏՄ-ին, իսկ Վրաստանը ստորագրելով ԵՄ-ի հետ ասոցացման մասին համաձայնագիր, մեծ ներուժ ունեն զարգացնելու փոխգործակցությունը նաեւ այդ գործընթացների շրջանակներում:


Matyan.am | Երախտագիտութիւնը 18 Հուլիս, 2019 20:00 Կարեւոր խոսք Արտաքնապէս թեթեւ ու զուաճալի թուելով հանդերձ, այս վկայութիւնը կ’արտայայտէ մեծապէս խոր այն ճշմարտութիւն որ երախտագիտութիւնը մեր առջեւ կը բանայ շնորհին պարգեւները։ Ոչ որովհետեւ ան աւելի առատաձեռն կը դարձնէ Աստուած (Ան արդէն լիովին առատաձեռն է), այլ որովհետեւ մեզ աւելի բաց եւ ընդունակ կը դարձնէ անոր սիրոյն, մեր ուշադրութիւնը շեղելով մեր անձին վրայէն, զայն ամբողջութեամբ կ’ուղղէ դէպի Իրեն։ Երախտագիտութիւնը շատ բեղմնաւոր է որովհետեւ ան ցոյց կու տայ որ լաւապէս հասկցած եւ ընդունած ենք Աստուծոյ սէրը, եւ կը նախապատրաստէ մեզ աւելին ընդունելու։ «Անոր որ արդէն ունի՝ աւելի պիտի տրուի եւ առատութեան մէջ պիտի գտնուի. Սակայն այն որ բան չունի եւ որ չընդունիր այն ինչ որ իրեն արդէն տրուած է, ասկէ պիտի առնուի նոյնիսկ այն ինչ որ ունի» կ’ըսէ Յիսուս (Մատթ. 24, 29)։ Ավետարանի ուսուցում. Փորձություն «Մեր վախերը յաղթահարենք Աստուածաշունչով» Հայր Գէորգ Ծ. Վրդ. Զապարեանի խոկումներէն Մշո Սուրբ Կարապետ. Հայր Միքայել «Ապրիլ 24-ի խորհուրդը՝ յիշել, յիշեցնել եւ մասնակցիլ:» Հայր Գէորգ Եպիս.Ասատուրեան ՆԱՅԵ՜Ք, ՆԱՅԵ՛Ք ԱՐԱՐԱՏԻՆ


text: Վահան Տերյան | Մեր պարտքը | Գրանիշ Հոդված 06/05/2016 Վահան Տերյան | Մեր պարտքը Այո', այդ հավատը դեռ կենդանի է, այդ հերոսական ոգեւորությանն ընդունակ է մեր ժողովուրդը: Դառնանք մտքով դեպի մոտիկ անցյալը, հիշենք այն հերոսական ճիգերը, որ գործում էին մեր հասարակ ժողովրդի լավագույն զավակները, հիշենք այն բարձր րոպեները, երբ ժողովուրդը անձնվեր սիրով պատրաստ էր ամեն ինչ զոհաբերելու իր եղբայրների եւ իր ազատության համար, եւ կտեսնենք, որ հայ ժողովրդի հավատը կենդանի է, որ հայ ժողովրդի հոգին չեն սպանել ո'չ ահեղ արհավիրքները, ո'չ դարավոր ստրկության լուծը: Ահա թե ինչո'ւ առավել եւս անհետաձգելի, առավել եւս ստիպողական պիտի համարենք մենք մեր ժողովրդի կազմակերպության հարցը: «Մշակը» կոչ է կարդում հայ մտավորականներին միանալու, համերաշխ գործելու, մոռանալու կուսակցական եւ անձնական նկատումները ընդհանուր համաժողովրդական շահերի ու նկատումների հանդեպ : Անհնար է, այո', միամտություն կլինի կարծել, որ հնարավոր է ընդմիշտ վերացնել մեր հասարակության միջից տարբեր հատվածների ընգհարումը: ՀոդվածՎահան Տերյան Ռուբեն Հովսեփյան |Խոսք գրված Սերգեյ Դովլաթով ֆիլմի համար Ցեղասպանությանը, իրար կորցնելու սոսկալի իրողությանը ի հետեւանք, ամենուր հայ փնտրելու ազգային մեր սովորությունը երկար ժամանակ շրջանցել էր Սերգեյ Դովլաթովին։ Չէր նկատել եւ կամ, որ...


text: ԱՄՆ-ՌԴ անուղղակի բանավեճ՝ արցախյան թեմայի շուրջ past.am-ը ներկայացնում է «Ազդակ» թերթի գլխավոր խմբագիր Շահան Գանտահարյանի նոր վերլուծությունն արցախյան թեմայի շուրջ ԱՄՆ-ՌԴ անուղղակի բանավեճի մասին: Ռուսաստանի Դաշնության ԱԳՆ պաշտոնական ներկայացուցիչ Մարիա Զախարովայի հայտարարությունը, թե՝ «Շատ լավ գիտենք, որ Ադրբեջանի հարաբերությունները հարեւան Հայաստանի հետ ծայրահեղ լարված են, ակնհայտորեն չի նպաստում լարվածության թուլացմանը», լոկ Բաքվի ռազմատենչությունը քննադատելու պաշտոնական Մոսկվայի կեցվածքով չպետք է դիտարկել։ Աշխարհաքաղաքական օրակարգերի վերաբերյալ անուղղակի բանավեճ` ակնարկ-պատասխանի տեսքով հայտարարություններ են հնչում Վաշինգտոն-Մոսկվա հարաբերակցության վրա։ ՌԴ ԱԳՆ-ի բանբերի հայտարարությունը պետք է ընկալել որպես արձագանք՝ ոչ շատ առաջ այս անգամ Վաշինգտոնից հրապարակված ԱՄՆ Ազգային հետախուզության «Համաշխարհային սպառնալիքների գնահատականը» խորագրով զեկույցին, որում ներկայացվել էին ԱՄՆ ազգային անվտանգությանը սպառնացող վտանգների 2018 թվականի գնահատումները: Զեկույցում անդրադարձ կար նաեւ Լեռնային Ղարաբաղի հակամարտությանն ու տարածաշրջանային սպառնալիքներին: «Լեռնային Ղարաբաղի շուրջ տիրող լարվածությունը կարող է հանգեցնել Հայաստանի եւ Ադրբեջանի միջեւ լայնամասշտաբ ռազմական հակամարտության, որին կարող է ներգրավվել Ռուսաստանն իր տարածաշրջանային դաշնակցին աջակցելու համար»,- ասվում էր ԱՄՆ հետախուզության զեկույցում: Ամերիկյան զեկույցում պարզ տեսքով ասվում է, որ լայնամասշտաբ պատերազմի վտանգի առկայության պատասխանատուն Մոսկվան է, որը սպառազինում է տարածաշրջանում իր ռազմավարական գործընկերոջը։ Անկախ դրանից, որ զեկույցը չի նշում, որ ՌԴ-ն սպառազինում է նաեւ Ադրբեջանին, այստեղ կա միակողմանի մատնանշում պատասխանատվության ուղղությամբ։ Իհարկե, պաշտոնական Մոսկվայի ներկայացուցիչը հայկական կողմին ուղղված վերագրումը շրջելու համար չէ, որ մատնացույց է անում Բաքվի առավելապաշտությունը։ Նա պարզապես ԱՄՆ-ի հետ իր պետության դիմած պարանաձգության խաղում պատասխան է տալիս, ասելով, որ լարվածության եւ մագլցողականության պատասխանատուն Բաքուն է, որի գլխավոր ղեկավարը զառանցանքներ է դուրս տվել հայկական տարածքների պատկանելիության մասին պատկերացումներ հրապարակելով։ Բայց սա կանգառային կետ է, որովհետեւ բանավեճը շարունակվում է։ Ամերիկյան զեկույցը խոսում է լայնամասշտաբ պատերազմի հավանականության մասին, մինչ Մոսկվայի բանբերն ասում է՝ Հայաստանում եւ Ադրբեջանում գարնանն անցկացվելիք նախագահական ընտրություններին անկեղծորեն հույս ունեն, որ այդ հակամարտությունը կգտնի իր լուծումը: «Ինչպես գիտեք, մենք պատշաճ ուշադրություն ենք դարձնում դրան»: Այս հաստատումը պարզապես հերքումն է ԱՄՆ-ի ազգային հետախուզության զեկույցի այն բաժնի, որը լայնամասշտաբ պատերազմի հավանականության պատասխանատուն նկատում է Մոսկվային։ Այստեղ ասվում է, որ հակամարտությունը կգտնի իր խաղաղ լուծումը, եւ Մոսկվան մոտիկից հետեւում է այդ գործընթացին։ Կովկասյան տարածշրջանին վերաբերող բանավեճով չի ավարտվում ՌԴ ԱԳՆ պաշտոնական խոսնակի եւ ԱՄՆ հետախուզության տնօրենի բանավեճը։ Զախարովան ԱՄՆ-ին ամբաստանում է սիրիական տարածք ներխուժելու մեղադրանքով։ Ստացվում է, որ ռուսները մեղադրվում են Կովկասում լայնամասշտաբ պատերազմի վտանգ ստեղծելու հանցանքով, իսկ ամերիկացիները` սիրիական տարածք ներխուժելու։ Մի պահ շրջանցենք սիրիական թղթածրարը եւ վերադառնանք արցախյան հիմնահարցի հեռանկարներին եւ երկու գերտերությունների պաշտոնական ներկայացուցչիների ունեցած անուղղակի բանավեճին։ Փոխամբաստանություններ փոխանցող ուղերձները նախանշում են, որ մի կողմից կա գերազդեցիկ գործոնը պահպանելու քաղաքական տրամադրություն, մյուս կողմից այդ ազդեցությունը նվազեցնելու միտումներ։ Հայկական կողմի համար կարեւորն այն է, որ ԵԱՀԿ-ի տանիքի տակ գործող երկու գերտերությունների ներկայացուցիչները համանախագահի հանգամանքով իրականցնում են միջնորդական առաքելություն, եւ գեթ այս հանգրվանին խոսում են շփման գծի երկայնքով մշտադիտարկման սարքերի կահավորման եւ խախտումների ուղղությամբ հետաքննություն իրականացնելու անհրաժեշտության, ԵԱՀԿ-ի նախագահի անձնական ներկայացուցչի լիազորությունների ընդլայնման եւ դիտորդների թվի բազմապատկման անհրաժեշտության մասին. ինչը համահունչ է մեր, եւ հակառակ՝ Բաքվի պահանջներին։


Տուն չկա, տնակն էլ քոնը չի Video list Տուն չկա, տնակն էլ քոնը չի Տուն չկա, տնակն էլ քոնը չի CivilNet TV 2016-09-01 Как выиграть триатлон Ironman. Секреты украинского чемпиона Ռոբերտ Քոչարյանը՝ Ծիծեռնակաբերդում Առաջին Ծրագիր / Arajin Cragir / 25.04.2017 Միջադեպ՝ մամուլի ասուլիսի ժամանակ


ՀՀ «Մխիթար Սեբաստացի» կրթահամալիրի մասնաժողովի աշխատակարգ | «Մխիթար Սեբաստացի» կրթահամալիր ՀՀ «Մխիթար Սեբաստացի» կրթահամալիրի մասնաժողովի աշխատակարգ posted by Սուսան Մարկոսյան on Tue, 25/09/2018 - 11:42 Հաստատված է կրթահամալիրի խորհրդի 26.09.2018թ. նիստում Կրթահամալիրի մասնաժողովի (այսուհետ` մասնաժողով) գործունեությունը որոշվում է «Երեւանի «Մխիթար Սեբաստացի» կրթահամալիր» ՊՈԱԿ-ի կանոնադրությամբ (կետ 23, 27, 48)։ Մասնաժողովը ձեւավորվում է սահմանված կարգով: Մասնաժողովի անհատական կազմը եւ աշխատակարգը տնօրենի ներկայացմամբ հաստատում է կրթահամալիրի խորհուրդը (այսուհետ` խորհուրդ): Մասնաժողովը ղեկավարում է կրթահամալիրի փոխտնօրենը: Մասնաժողովը սահմանված կարգով. 1. քննարկում եւ կրթահամալիրի կառավարման խորհրդի հաստատմանն է ներկայացնում. կրթահամալիրի զարգացման ծրագրերը, պետական աջակցությամբ իրականացվող ծրագրի տարեկան աշխատանքների բովանդակությունը, հաշվետվությունը. կրթահամալիրում իրականացվող կրթական ծրագրերը, հետազոտական եւ մեթոդական աշխատանքների թեմաները, մասնաճյուղերի ուսումնական պլանները. ուսուցման կազմակերպման ձեւերը, առարկայական ծրագրերը, ուսումնական տարվա ընթացքում օգտագործման երաշխավորված ուսումնական ձեռնարկների ցանկը, սովորողների լրացուցիչ կրթության ծրագրերը. 2. քննարկում եւ ընդունում է. կրթահամալիրային ուսումնական նախագծերը, սովորողների նախասիրությունների զարգացման ստուգատեսների, ստեղծագործական հավաքների ծրագրերը, հաշվետվությունները. կրթահամալիրում իրականացվող մասնագիտական վերապատրաստումների ցանկը, բովանդակությունը. կրթահամալիրի հրատարակչական պատվերները: Մասնաժողովն իր աշխատանքները կազմակերպում է նիստերի միջոցով, որոնք գումարվում են ամսական մեկ անգամ՝ ամսվա վերջին երեքշաբթի օրը: Մասնաժողովի նիստի օրակարգը mskh.am-ում հրապարակվում է ամսվա սկզբին, հարցը ներկայացնողին (ներկայացնողներին) որոշում է մասնաժողովի նախագահը։ Քննարկվող փաստաթղթերը (հղումները) հրապարակվում են նիստից երկու շաբաթ առաջ։ Մասնաժողովի նիստը ղեկավարում է մասնաժողովի նախագահը: Նրա բացակայության դեպքում նիստը ղեկավարում է մանկավարժության կենտրոնի ղեկավարը կամ մասնաժողովի ղեկավարի որոշած այլ անդամ: Մասնաժողովի օրակարգում լրացում կարող է լինել կրթահամալիրի տնօրենի առաջարկությամբ, եթե հարցին վերաբերող փաստաթղթերը պատրաստ են։ Մասնաժողովի արտահերթ նիստ կարող է գումարվել կրթահամալիրի տնօրենի առաջարկով կամ մասնաժողովի անդամների մեկ երրորդի պահանջով: Մասնաժողովի նիստերը բաց են. դպրոցների, քոլեջի, ուսումնական կենտրոնների ղեկավարների, օրակարգում ընդգրկված հարցը (ծրագիր, նախագիծ, առաջարկություն, հաշվետվություն եւ այլ) ներկայացնողների մասնակցությունը պարտադիր է։ Նիստին կարող են հրավիրվել այլ մարդիկ։ Մասնաժողովն ունի իր էջը մանկավարժության կենտրոնի բլոգում եւ mskh.am-ում։


Լրատվություն Մամլո հաղորդագրություններ Նախագահ Սերժ Սարգսյանին հավատարմագրերն է հանձնել Հայաստանում Իսպանիայի նորանշանակ դեսպանը 04.07.2017 - 1000x666px - 284 Կբ - 1500x933px - 468 Կբ - 1000x676px - 230 Կբ - 1500x1182px - 419 Կբ - 1500x1000px - 381 Կբ - 1500x978px - 395 Կբ - 1500x998px - 434 Կբ Նախագահ Սերժ Սարգսյանին այսօր իր հավատարմագրերն է հանձնել Հայաստանի Հանրապետությունում Իսպանիայի Թագավորության նորանշանակ արտակարգ եւ լիազոր դեսպան Իգնասիո Իբանյես Ռուբիոն (նստավայրը՝ Մոսկվա): Հանրապետության Նախագահը շնորհավորել է դեսպանին պաշտոնն ստանձնելու կապակցությամբ եւ հաջողություններ մաղթել մեր երկրում դիվանագիտական առաքելությունն իրականացնելու գործում։ Նշելով, որ չնայած հայ-իսպանական միջպետական կապերն սկսել են զարգանալ երկու երկրների միջեւ դիվանագիտական հարաբերությունների հաստատումից ի վեր անցած 25 տարիների ընթացքում, Նախագահն ընդգծել է, որ հնագույն մշակույթի եւ ընդհանուր քրիստոնեական արժեհամակարգի կրողներ հայ եւ իսպանացի ժողովուրդները բարեկամական հարաբերություններ են ունեցել շատ ավելի վաղ ժամանակներից եւ մշտապես փոխադարձ համակրանք են տածել միմյանց նկատմամբ: Հանրապետության Նախագահի համոզմամբ, այդ հանգամանքը երկուստեք պարտավորեցնող է, եւ անհրաժեշտ է ակտիվացնել ջանքերը բոլոր ոլորտներում համագործակցությունը զարգացնելու եւ երկկողմ հարաբերություններն ամրապնդելու համար: Դեսպան Ռուբիոն շնորհակալություն է հայտնել Նախագահին ընդունելության եւ շնորհավորանքի համար, վստահեցրել, որ կանի ամեն հնարավորը խորացնելու բարեկամ Հայաստանի հետ Իսպանիայի հարաբերությունները, Հայաստանն իր հարուստ մշակույթով, պատմությամբ եւ ներդրումային հնարավորություններով ավելի ճանաչելի դարձնելու Իսպանիայում՝ խրախուսելով երկու երկրների հասարակությունների միջեւ շփումները, նպաստելով նաեւ գործարար կապերի հաստատմանն ու տարբեր ոլորտներում ակտիվ փոխշփումներին: Հանդիպմանը հայ-իսպանական երկկողմ հարաբերություններից բացի, անդրադարձ է եղել ՀՀ-ԵՄ համագործակցությանը: Դեսպան Ռուբիոն նշել է, որ ԵՄ ակտիվ անդամ Իսպանիան պատրաստ է աջակցել Հայաստանին ԵՄ-ի հետ համագործակցության զարգացման ճանապարհին: Զրուցակիցները մտքեր են փոխանակել նաեւ ԼՂ հիմնախնդրի խաղաղ կարգավորման գործընթացի վերաբերյալ:


text: Մեր բոլորի մեջ ռումբ էր պայթել, եւ մենք պետք է ինչ-որ բան անեինք։ Հասարակությունը դարձել էր թույլ ու հետամնաց, ավելի ճիշտ թուլակամ ու անգործ։ Շատերը կորցրել էին իրենց աշխատանքն ու համբերությունը։ Հինն ասոցացվում էր անիրականի հետ, իսկ նորն անհուսության։ Ռումբը մեր մեջ էր պայթել ու հարկավոր էր ինչ-որ բան անել։ Հանդիսատեսին տրվում է ոչ պատշաճ, «հավելյալ» քանակով անշարժություն եւ ապա նույն տեւողությամբ էլ շարժում, ինչը գերազանցում է պայմանական սպառողի հանդուրժողականության նորմերը։ Գուցե ավելի ճիշտ կլիներ սվեմայով նկարել։ Ինչպե՞ս զուգադրել այդ իներտ բետոնե պատերը, որ մեկուսացնում են մեզանից շատերին, ճնշող մեծամասնությանը, ազատ մարմինների շարժման հետ։ Ինչ-որ բան անել նշանակում է զինվել լավատեսությամբ։ Թող մասերը միավորվեն այդ անցումային ձայնի միջոցով, որը ստատիկ շենքերից կտանի դեպի շարժումը։ Չէ, սվեմայով նկարելն ավելորդ է, քանի որ պատերն արդեն հղում են ամբողջատիրությանն ու խորհրդային ստանդարտին։ Երեւի ոչ-պատմողական, ոչ-ռեպորտաժային ոճով։ Մեզանից շատերն այսօր, գուցե լավագույնները, բաց չեն մեր առջեւ, նրանք թաքնվում են մգացված հետխորհրդային ապակիների հետեւում։ Մեր մեջ ռումբ էր պայթել, իսկ մենք պետք է շարունակեինք ապրել։ Բացել մեր բազմաբնակարանային շենքերի պատուհաններն ու պատմել ձանձրույթի մասին։ Ահա։ Չգիտեի որ Գերմանիայում էիր ու որ ընդհանրապես ընտանիք ունես, դե էն պարզ պատճառով որ ընտանիք տանել չեմ կարողանում։ Մի տեղից մի ուրիշ տեղ տեղափոխվելն էլ իր անտեղիությունն ունի, եթե իհարկե ունես գրքերի համար ամուր տուփեր։ Իմոնք դեռ տուփերի մեջ են։ Չէի կարծում որ էսքան երկար կմնամ էստեղ։ Դե Խլեբնիկովն էր ասում դեռ 15ին, որ մարդ պետք է ցանկացած քաղաքում ունենա իր սեփական սենյակը, ունենա մշտապես շարժվելու, տեղը փոխելու իրավունք (տարածական սահմանումից զերծ բնակարանի իրավունք)։ Թռչող մարդկությունը չի սահմանափակում իր սեփականության իրավունքները մասնավոր տեղով։ Երբ մեր մեջ ամեն ինչ փոխվեց։ Ուզում ես ասել մեր միջեւ՞։ Չէ, չեմ ուզում ոչնչացնել մեր միջեւ եղած հեռավորությունը. կարեւոր պահերի արանքում պետք է լինի ոչինչ. ոչինչը՝ որպես տարածական հնարք։ Ուրեմն փլուզվում է ժամանակը։ Նրանց համար՝ այո, բայց ոչ մեր, սերս։ Զուգահեռները միշտ միայն տեղ-տեղ են համընկնում։ Ինձ հաճախ թվացել է, թե համեմատությունները լրացնում են, ամբողջացնում, բայց իրականում դրանք թերի են. որքան աշխարհներն ավելի են մոտեցնում միմյանց, այնքան կյանքն անճանաչելի է դառնում։ Հիշո՞ւմ ես, թե գլասնոստից ինչպես անցանք «մեկ ազգ-մեկ մարմնին»։ Արի ուրեմն նույնանանք։ Արի տուն, սերս։ Երեւանն աննկարագրելի է, երբ ծաղկում է եղրեւանին։ Տիտրեր՝ Ֆիլմն ուղղված է 2012թ.-ի մայիսի 8-ին, առավոտյան ժամը 05:00-ի սահմաններում Երեւանում Փարպեցի 14/11 հասցեում գտնվող DIY ակումբի պայթեցման հանգամանքներին ու հասարակության արձագանքին։


text: Անսպասելի հանդիպում. վարչապետի հետ շատ կարեւոր խոսակցություն է ընթացել. «Հրապարակ» - Shabat.am «Երեկ անսպասելիորեն կառավարություն են հրավիրվել արտախորհրդարանական ուժերը՝ գրեթե նույն կազմով, ինչ հոկտեմբերի 12-ին. ՀՀԿ խոսնակ Էդուարդ Շարմազանովը, ՀՅԴ ԳՄ ներկայացուցիչ Իշխան Սաղաթելյանը, «Հանուն հանրապետության» կուսակցության ղեկավար Արման Բաբաջանյանը, «Հանրապետություն» կուսակցության ղեկավար Արամ Սարգսյանը, «Քաղաքացու որոշում» կուսակցության գործադիր մարմնի քարտուղար Սուրեն Սահակյանը, ՀԺԿ ղեկավար Ստեփան Դեմիրճյանը, «Ժառանգություն» կուսակցության ներկայացուցիչ Նարինե Դիլբարյանը, «Սասնա ծռերի» ներկայացուցիչ Վարուժան Ավետիսյանը։


text: Հայաստանի իշխող կոալիցիայում ընդգրկված բոլոր ուժերը 2012 թվականին կանցնեն խորհրդարան. պատգամավոր 15:55 08 Նոյեմբերի 2010 ԵՐԵՎԱՆ, 8 նոյեմբերի. /Նովոստի-Արմենիա/. Հայաստանի իշխող կոալիցիայում ընդգրկված բոլոր ուժերը 2012 թվականի ընտրություններով կանցնեն խորհրդարան, կարծում է Հայաստանի Հանրապետական կուսակցությունից ԱԺ պատգամավոր Լեռնիկ Ալեքսանյանը։ Իշխող կոալիցիայի կազմում են՝ Հայաստանի Հանրապետական կուսակցությունը, «Բարգավաճ Հայաստան» եւ «Օրինաց երկիր» կուսակցությունները։ «Կանխատեսումներ անելն անշնորհակալ գործ է։ Սակայն կարծում եմ, որ 2012 թվականի խորհրդարանական ընտրություններից հետո ներկայիս բոլոր կոալիցիոն ուժերը ներկայացված կլինեն խորհրդարանում, քանի որ նրանք առանձին-առանձին բոլորն էլ նման ներուժ ունեն»,- ասաց պատգամավորը։ Ըստ նրա՝ ընդդիմադիրների պնդումները կոալիցիայի ներսում առկա պառակտման մասին չեն համապատասխանում իրականությանը։ «Ինչ վերաբերում է ընդդիմությանը, ապա իմ կարծիքով՝ Հայ ազգային կոնգրեսի դիրքերը շատ թույլ են»,- ասաց Ալեքսանյանը։ Ընդդիմադիր Հայ ազգային կոնգրեսը գլխավորում է Հայաստանի առաջին նախագահ Լեւոն Տեր-Պետրոսյանը։ -0-


10:05 - 18 / 06 / 2019 ԵՐԵՎԱՆ,18 ՀՈՒՆԻՍԻ, ԱՐՄԵՆՊՐԵՍ: ՀՀ ազգային ժողովում մեկնարկել է հերթական քառօրյա նիստը: «Արմենպրես»-ի հաղորդմամբ՝ հունիսի 18-ին գումարվող հերթական նիստերի օրակարգում ընդգրկված են մի շարք հարցրեր: ԱԺ-ն երկրորդ ընթերցմամբ կքննարկի «Գովազդի մասին» օրենքում լրացումներ եւ փոփոխություններ կատարելու մասին եւ «Շահումով խաղերի, ինտերնետ շահումով խաղերի եւ խաղատների մասին» օրենքում փոփոխություն կատարելու մասին օրենքների նախագծերի փաթեթը, Հայաստանի Հանրապետության քրեական օրենսգրքում փոփոխություններ կատարելու մասին, Հայաստանի Հանրապետության հարկային օրենսգրքում փոփոխություն կատարելու մասին, «Հայաստանի Հանրապետության տոների եւ հիշատակի օրերի մասին» օրենքում լրացում կատարելու մասին, Հայաստանի Հանրապետության ջրային օրենսգրքում լրացումներ եւ փոփոխություններ կատարելու մասին, Մի շարք վարչական իրավախախտումների եւ պետական տուրքի համար կիրառված տույժերի համաներման մասին եւ մի շարք այլ օրենքների նախագծեր:


Meet խառնում մարդկանց ամբողջ աշխարհում: Omegle Askvig Addition, որը դուք կարող եք անել հետեւյալ բաները.


text: Դեպքեր Ապրիլի 22՝ Պերուի մայրաքաղաք Լիմայում հատուկ ջոկատայինները գրոհում են Ճապոնիայի դեսպանի նստավայրը եւ ազատագրում այնտեղ 126 օր պահված 71 պատանդներին, եւս մեկը մահանում է սրտի կաթվածից, սպանվում են երկու զինծառայող եւ բոլոր 14 զինյալները։ Սեպտեմբերի 15-ին բացվեց Գուգլ որոնողական համակարգը Ծնունդներ Հունվարի 5 - Խեսուս Վալյեխո, իսպանացի պրոֆեսիոնալ ֆուտբոլիստ, պաշտպան Մարտի 21 - Մարտինա Շտոսսել, արգենտինացի երգչուհի եւ պարուհի Սեպտեմբերի 1 - Չոն Չոնկուկ, հարավկորեացի երգիչ, BTS բոյզբենդի անդամ Մարտի 27 - Լիսա Մանոբան, թաիլանդցի երգչուհի, պարուհի եւ ռեփեր, հարավկորեական Blackpink գըրլ բենդի անդամ Մահեր Հուլիսի 21 - Էդմոնտ Յաղճյան, նկարիչ Օգոստոսի 6 - Սիմոն Ալաջալով, հայ թատերական նկարիչ, ՀԽՍՀ արվեստի վաստակավոր գործիչ Օգոստոս 21 - Յուրի Նիկուլին, ռուս դերասան (ծ. 1921) Օգոստոս 30 - Ֆրունզե Դովլաթյան, հայ կինոռեժիսոր, սցենարիստ, դերասան (ծ. 1927) Սեպտեմբերի 2 - Արթուր Այդինյան, հայ օպերային երգիչ, տենոր, ՀԽՍՀ ժողովրդական արտիստ Սեպտեմբերի 4 - Հանս Յուրգեն Այզենկ, անգլիացի գիտնական-հոգեբան, հոգեբանության կենսաբանական ուղղության մեջ (ծնվ. 1916) Նոյեմբերի 5 - Ռոբերտ Խաչատրյան, հայ ազատամարտիկ Նոյեմբերի 11 - Ալբերտ Պապիկյան, հայ նկարիչ, ՌԴ վաստակավոր նկարիչ (1971) Նոյեմբերի 22 - Հրաչյա Հովհաննիսյան (բանաստեղծ), հայ բանաստեղծ, արձակագիր, թարգմանիչ, հրապարակախոս, հասարակական գործիչ Դեկտեմբերի 24 - Տոսիրո Միֆունե, ճապոնացի դերասան, հայտնի է առավելապես Ակիրա Կուրոսավայի ֆիլմերից Դեկտեմբերի 25 - Անիտա Կոնտի, ազգությամբ հայ, ֆրանսիացի բնախույզ, աշխարհում առաջին կին օվկիանոսագետ, լուսանկարիչ Կարապետ Հայրապետյան, հայ ջութակահար։ Ռաֆայել Մանգասարյան, հայ խորհրդային դիրիժոր։ ՀԽՍՀ ժողովրդական արտիստ Մորիս Փոցխիշվիլի, վրացի բանաստեղծ (ծ. 1930): 1997 Տարեթվեր


«Ամանորի բյուջեն 325 մլն դրամ է կամ ստի տարածման մեխանիկան». Հովսեփ Կուբատյան | Mediamall.AM 17:48 - 8.Դեկտեմբեր.2019 Երեւանի քաղաքապետարանի տեղեկատվության վարչության պետ Հովսեփ Կուբատյանը ֆեյսբուքյան իր էջում գրել է. «Ամանորի բյուջեն 325 մլն դրամ է կամ ստի տարածման մեխանիկան. երիտհանրապետականներին պատկանող մի կայք՝ օգտվելով այն փաստից, որ քաղաքապետի տեղակալը՝ ներկայացնելով Ամանորի բյուջեն՝ իր բանավոր խոսքում 271 մլն-ի փոխարեն նշել է 277 մլն թիվը, վերցրել է 271 մլն-ին գումարել են 277 մլն, ստացել են 548 մլն թիվը եւ հրապարակել է որպես 2020 ամանորյա բյուջե։ 15/08/13 09:43 Միշոյի նոր տեսահոլովակի բյուջեն ուղիղ 55.000 դրամ է. «Ենթատեքստ» (տեսանյութ) 04/01/20 11:34 Ինչո՞ւ ամանորի գիշերը չհնչեց ՀՀ օրհներգը.(տեսանյութ) 01/01/20 17:15 Ամանորի գիշերը օրհներգը չի հնչել. վարչապետի ուղերձին հաջորդել է Կամո Սեյրանյանի ելույթը


text: Դեկտեմբերի 19, տարվա 353-րդ (նահանջ տարիներին՝ 354-րդ) օրն է։ Տարվա ավարտին մնում է 12 օր։ Դեպքեր 1909՝ Հիմնադրվել է «Բորուսիա Դորտմունդ» ֆուտբոլային ակումբը Ծնունդներ 1700 - Ժան Անտուան Նոլլե,ֆրանսիացի հոգեւորական (աբբա) եւ ֆիզիկոս, Ֆրանսիայի գիտությունների ակադեմիայի անդամ 1906 - Արտաշես Շահինյան, հայ մաթեմատիկոս, ակադեմիկոս եւ մանկավարժ (մ. 1978) 1915 - Էդիթ Պիաֆ, ֆրանսիացի երգչուհի 1928 - Հրայր Մարուխյան, հասարակական-քաղաքական գործիչ, ՀՅԴ կուսակցության անդամ 1949 - Վրույր Հարությունյան, հայ դերասան, ՀՀ վաստակավոր արտիստ (2017) 1963 - Թիլ Շվայգեր, գերմանացի դերասան։ 1964 - Արվիդաս Սաբոնիս, լիտվացի նախկին բասկետբոլիստ, կենտրոնական 1985 - Գարի Կեհիլ, անգլիացի ֆուտբոլիստ, պաշտպան 1986 - Յուրի Կրիվոռուչկո, ուկրաինացի շախմատիստ, գրոսմայստեր (2006) Մահեր 1892 - Գրիգոր Արծրունի, հրապարակախոս (ծ.1845) 1936 - Ալեքսեյ Սեւերցով, խորհրդային կենսաբան, կենդանիների էվոլյուցիոն մորֆոլոգիայի հիմնադիրը 1957 - Նուցի Ագոնց, ծագումով հայ ռումինացի նկարչուհի 1962 - Գեորգի Վերեյսկի, սովետական նկարիչ 1980 - Հրանտ Ստեփանյան, խորհրդային վաստակավոր նկարիչ 1982 - Բորիս Սմիռնով, ռուս խորհրդային դերասան 1996 - Մարչելլո Մաստրոյանի, իտալացի ճանաչված դերասան (ծ. 1924) 2004 - Ռենատա Տեբալդի, իտալացի ճանաչված օպերային երգչուհի (ծ. 1924)


Լրատվություն ՀՀ նախագահի ելույթները եւ ուղերձները Նախագահ Սարգսյանի խոսքը մեդալակիր շրջանավարտների եւ "Կենգուրու" միջազգային մցույթի հաղթողների հետ հանդիպման ժամանակ 02.07.2009 ես ուրախությամբ եւ հաճույքով ողջունում եմ ձեզ Հայաստանի Հանրապետության Նախագահի նստավայրում: Քիչ առաջ դուք հնարավարություն ունեցաք շրջելու պաշտոնական հանդիպումների եւ արարողակարգերի համար նախատեսված դահլիճներում, ծանոթանալու արարողակարգային որոշ նրբությունների: Կարծում եմ, հետաքրքիր էր ձեզ համար: Եթե հիշում եք, ես ամիսներ առաջ հայտարարեցի, որ բոլոր այն երեխաներին, ովքեր կառանձնանան իրենց հասակակիցներից գիտելիքներով, կդառնան օլիմպիադաների հաղթողներ, մրցանակակիրներ, ես կհրավիրեմ նախագահական նստավայր, կսեղմեմ նրանց ձեռքը եւ հրապարակավ շնորհակալություն կհայտնեմ հաջողությունների համար: Շնորհակալ եմ ձեզ` ձեր ձեռքբերումների համար: Կարծում եմ, դուք կարողացել եք ձեր հասակակիցներին, ձեր ծնողներին, հարազատներին ապացուցել, որ կարողանում եք խնդիրներ լուծել, կարողանում եք ուրիշներից տարբերվել ձեր տրված շնորհով, տաղանդով եւ ունակություններով: Իսկ սա շատ մեծ բան է: Գիտեք, մեր ժողովուրդն, ինչպես աշխարհի բոլոր ժողովուրդները, իր դարերի փորձը խտացնում է կարճ խրատներում: Վստահ եմ, ձեզնից շատերը ծնողներից լսել են` "սովորեք, որ մարդ դառնաք": Ովքեր տարիքով ավելի մեծ են, երեւի թե, բազմաթիվ անգամներ կասկածել են այդ պարզ ու ճշմարիտ մտքի իրական լինելու մեջ, բայց նաեւ առիթներ են ունեցել համոզվելու, որ դա, իրոք, այդպես է: Վստահ եմ, այսօր եւ դուք, եւ մենք բոլորս համոզվել ենք, որ լավ սովորելը, գիտելիք ունենալը լավ քաղաքացի, լավ մարդ դառնալու համար շատ կարեւոր նախապայման է: Ուզում եմ ինձանից լսեք, որ ձեր առավելությունը ձեր հասակակիցների նկատմամբ նաեւ նրանում է, որ դուք ոչ միայն ավելի շատ գիտելիքներ ունեք, քան նրանք, այլեւ դուք առանձնանում եք. առանձնանում եք ձեր լավագույն հատկանիշներով, իսկ առանձնանալ լավագույն հատկանիշներով նշանակում է լինել ուժեղ մարդ, լինել լավ մարդ, լինել պատրաստ դիմակայելու բոլոր այն մարտահրավերներին, որ դեռեւս կյանքը ձեզ կառաջադրի: Գրեթե վստահ եմ, որ ձեզանից շատ-շատերը մտածում են, թե այսօր ես կխոսեմ գիտելիքի հասարակության, մեր պետության եւ տնտեսության առջեւ ծառացած խնդիրների ու նաեւ այն մասին, թե դուք ինչպես պետք է մասնակցեք այդ խնդիրների լուծման գործին: Բայց, կարծում եմ, դուք մի քանի տարի հետո շատ ավելի լավ, քան ես, կձեւակերպեք այդ խնդիրները: Ուզում եմ, որ այսօր մենք անուղղակի խոսենք դրանց մասին եւ միասին մտածենք, թե դուք ինչ ունեք եւ ինչ է ձեզ սպասում ապագայում: Աստված ձեզ տվել է շնորհ եւ տաղանդ, մեր պապերը կարողացել են պահպանել մարդկության մեր տեսակը, մեր երկիրն ու մշակույթը եւ այդ գենը փոխանցել մեզ: Իմիջայլոց, ուզում եմ ասել, ես չեմ կիսում այն մարդկանց կարծիքը, ովքեր համարում են, որ մեր նախապապերն ունեցել են մեծ, հզոր երկիր, լայնածավալ տարածքներ, բայց նրանցից հետո եկողները չեն կարողացել պահել-պահպանել այդ հզորությունը: Ձեզնից ավելի ավագները, վստահ եմ, տեղյակ են, որ մեր տարածաշրջանում եւ ընդհանրապես աշխարհում ապրում էին թվով ավել մեծ ժողովուրդներ, կային տարածքով շատ ավելի մեծ պետություններ, բայց ինչ-ինչ պատճառներով նրանք չկարողացան հասնել 21-րդ դար եւ մնացին պատմության քառուղիներում: Մենք, փառք Աստծո, շնորհիվ մեր պապերի եւ տաղանդի, եւ անձնազոհության այսօր 21-րդ դարում ենք եւ վստահ եմ, որ շարունակելու ենք մեր ճանապարհը հավերժ: Ձեր ծնողներն այսքան տարիների ընթացքում արել են իրենցից կախված հնարավորը, որպեսզի դուք կարողանաք իրացնել ձեր հնարավորությունները` սնել են, պահել, փայփայել: Մեր զինվորներն արդեն 17 տարի կանոնավոր բանակի շարքերում կարողացել են պատվով պահել մեր սահմանները` դրանով իսկ ձեզ հնարավորություն տալով լիարժեք իրականացնելու ձեր ձգտումներն ու ցանկությունները: Ի վերջո, մեր ժողովրդի մասնակցության, նրանց վճարած հարկերի շնորհիվ դուք կարողացել եք ուսում ստանալ եւ ձեզանից ոմանք արդեն ավարտել են միջնակարգ ուսումնական հաստատությունը: Ավարտել են փայլուն, մեդալներով, իսկ ոմանք դեռեւս պետք է շարունակեն, եւ ունենան նույնպիսի հաջողություններ: Ի վերջո, մեր ժողովուրդը մեծ սպասումներ ունի, ձեզանով ուրախանում է, հպարտանում եւ վստահ է, որ դուք հետագայում կարողանալու եք լինել այս երկրի արժանապատիվ քաղաքացին: Ակնկալում եմ, որ դուք լինեք հաստատակամ եւ լավատես: Առանց հաստատակամության, առանց լավատեսության անհնար է որեւէ լուրջ գործ կատարել: Ինչ է ձեզ սպասվում. Ձեզանից ոմանց համար կյանքի առաջին փուլն արդեն ետեւում է: Այդ փուլում որոշակիությունը շատ էր: Դուք լուծում էիք խնդիրներ եւ գտնում դրանց ճշգրիտ պատասխանները: Այժմ դուք մտնում եք կյանքի միգուցե ամենահետաքրքիր, ամենաբուռն ու վճռորոշ փուլը: Ես այդ փուլը կանվանեի ավելի շատ անորոշությունների փուլ: Նրանք, ովքեր ավարտել են դպրոցը, գիտեն, իսկ ավելի փոքրերը հետո կհամոզվեն, որ շատ խնդիրներ, իրոք, ունեն լուծումներ, ճշգրիտ լուծումներ: Բայց դուք արդեն պարտավոր եք նաեւ իմանալ` միշտ չէ, որ առաջադրված խնդրի լավագույն լուծումը ճշգրիտ լուծումն է: Դուք ընտրելու եք ոչ միայն ճշգրիտ լուծումներ, այլ նաեւ լավ լուծումներ, որովհետեւ յուրաքանչյուր լուծում գին ունի, որ պետք է վճարել: Ուզում եմ, որպեսզի ձեզանից յուրաքանչյուրն առաջադրված խնդիրները լուծելիս մշտապես հիշի` բոլոր միջոցները չէ, որ ճիշտ են խնդիրները լուծելիս: Երեւի լսել եք, որ ասում են` "նպատակը արդարացնում է միջոցները": Այդպես չէ, որովհետեւ եթե խնդիր լուծելիս միջոցների միջեւ ընտրություն չես կատարում, հաճախ շատ մեծ խնդիրներ ես ստեղծում: Հաճախ մարդիկ, ովքեր փորձում են ամեն գնով հասնել իրենց նպատակին, ամայացնում են ինչպես իրենց հոգին ու միտքն, այնպես էլ շրջապատը: Հիշեք, որ այդ միջոցները պետք է լավը լինեն ոչ թե կոնկրետ պարագայում, ոչ թե ինչ-որ տեւական ժամանակի համար, այլ պետք է լավը լինեն ինքնին: Վատ միջոցներով երբեք չի կարելի հասնել լավ նպատակի: Ուզում եմ նաեւ հիշեք, որ կյանքում լինելու են նաեւ խնդիրներ, որոնք լուծումներ չեն ունենալու: Բայց դրանք երբեք չպետք է պատճառ լինի, որ մենք լուծումներ չփնտրենք: Միշտ պետք է փնտրել, որովհետեւ մարդու գոյությունը, ակտիվ կյանքը հենց դրանով է արդարացվում. մեկ էլ` գտաք այդ անլուծելի թվացող խնդրի լուծումը: Ուղղակի պետք է փնտրել այնտեղ, որտեղ մինչ ձեզ ոչ մեկը չի փնտրել: Ուզում եմ, որ այդ խնդիրների ու նաեւ լուծելի խնդիրների հանգուցալուծմանը հասնեք լավ տրամադրությամբ, լավատեսությամբ ու հաստատակամությամբ: Ես ձեզ հաջողություն եմ մաղթում եւ վստահ եմ, որ դուք դառնալու եք, թերեւս արդեն կաք, մեր երկրի լավագույն քաղաքացի: a91


Հովհաննես Ավետիսյան | Քաղաքական դիսկուրս - Միտքը փոփոխություն է Հեղինակ՝ Հովհաննես Ավետիսյան Արդյոք գնահատվել են հարկային բարեփոխման ռիսկերն ու ազդեցությունը Գոյություն ունի հարկային վարչարարության լուրջ խնդիր։ Իսկ եկամտահարկի եւ շահութահարկի դրույքների փոփոխությունը առանց ստվերի եւ տնտեսական միտումների հետ ունեցած պատճառահետեւանքային կապի խորը վերլուծության կարող է հանգեցնել էական կորուստների պետական բյուջեի համար։ Հարկատեսակների դրույքաչափերի փոփոխությունը պատճառահետեւանքային կապի մեջ չէ ստվերային աշխատավարձերի վերացման կամ նվազեցման հետ: Ուստի նախատեսվող փոփոխությունները անհարկի են եւ ակնկալվող արդյունքը չեն տալու: Ավելին հավանական է, որ դրանք բացասական կազդեն բյուջեի հարկային եկամուտների ձեւավորման վրա: